Η εωσφορική επανάσταση ξεκινάει στην Ελλάδα - Σελίδα 3 • e-steki\nΤο e-steki είναι μια από τις μεγαλύτερες ελληνικές διαδικτυακές κοινότητες με 67,813 μέλη και 2,441,763 μηνύματα σε 76,735 θέματα. Αυτή τη στιγμή μαζί με εσάς απολαμβάνουν το e-steki άλλα 165 άτομα.\nO DrStrangelove έγραψε: στις 22:16, 22-08-12:\nὍπου Μασονία=Σατανισμὸς ἐπὶ τῆς οὐσίας.\nἩ λατρεία τοῦ ἀρχεκάκου ὄφεως δὲν ἀλλάζει ἐπὶ τῆς οὐσίας, ἁπλῶς ἀλλάζει προσωπεῖα. Ἡ Μασονία λόγῳ καὶ τῆς συνωμοτικῆς δομῆς της εἶναι ὅπως φαίνεται τὸ πιὸ πρόσφορο προσωπεῖο.\nΔεν γνωρίζεις. Ρώτα, μάθε, διάβασε. Ο Οιζέ εκπροσωπεί προσωπικές του απόψεις, όχι τεκτονικές. Δεν υπάρχουν καν επίσημες τεκτονικές θέσεις. Ο καθένας έχει τη δική του θρησκεία και τις πολιτικές του θέσεις, από ακροδεξιούς μέχρι κομμουνιστές. Τους ενώνει μόνο η ηθική και η αγάπη για την πνευματική έρευνα και φιλοσοφία και ο κοινωνισμός. Διάβασε. Βιβλία γραμμένα από τέκτονες, όχι ίντερνετ, όχι Νταν Μπράουν, όχι Θέλημα, όχι Σαηεντολογία, όχι Θεοσοφία. Καθαρό Τεκτονισμό. Είναι ελεύθερη η πρόσβαση σε όλους στις τεκτονικές βιβλιοθήκες και άμα βρεις θρησκευτικά στοιχεία ή ατιμία ή κηρύγματα ηδονισμού και υλισμού ή αντιχριστιανισμό, τα λέμε.\ndiotima, hack3r, Oize\nO Morelo έγραψε: στις 22:26, 22-08-12:\nΕίχα παρακολουθήσει πρόσφατα το ακόλουθο βίντεο και αναρωτιέμαι, διότι δεν έχω κατανοήσει ακριβώς ποιές είναι οι πεποιθήσεις του Oize και των υπολοίπων προσκείμενων στις θέσεις-απόψεις αυτού, και τι ακριβώς νοείται με την επανάσταση του αυγερινού, αν έχει κάποια σχέση με όλα αυτά.. (Διάβασα ένα πόστ στο blog του Oize που αναφερόταν σε κάτι παρόμοιο)\nO parafernalia έγραψε: στις 23:19, 22-08-12:\nΑν προσέξεις τη συνέντευξη, με απλά λόγια, πρεσβεύει έναν ένθεο υποκειμενικό αναρχισμό. Γύρω γύρω βέβαια παρεισφρέει η κάθε λογής σάλτσα του εσωτερισμού με κατάληξη τα ενθεογενή μανιτάρια και τις επαφές με εξωγήινα όντα απ' την 4η διάσταση.\nΕγώ λοιπόν που πολύ αμφιβάλω αν θα δοκιμάσω ποτέ στη ζωή μου άλλα "χορταρικά" εκτός απ' τα βλίτα και τα παντζάρια αμέσως αμέσως είμαι στην απέξω. Δεν θα μ' αγαπήσουν εμένα τα κορίτσια απ' τις Πλειάδες.\nΤο να σου εξηγήσει κάποιος φίλε Morelo, ένα βίντεο με αρχαίους εξωγήινους και να πεις: "Ω ναι, λογικό, το πιστεύω" είναι μια τρύπα στο νερό. Το στοίχημα θα ήταν σαν άλλος Ερμής, μόνος σου να βρεις την ατραπό της γνώσης που σου ταιριάζει και διευρύνει τη συνείδησή σου όσο χρειάζεται να ξαναγίνεις ένα μαγικό, θεϊκό ον. Αυτό μπορείς να το κάνεις; Αυτό μπορούμε να το κάνουμε;\nΓνώση χωρίς το ανάλογο βίωμα είναι στείρα γνώση και βίωμα "αλά μανιτέ" είναι βίωμα "αλά καρτ", μια στιγμιαία γοητεία απ' το κάλος και τίποτα παραπάνω. Ο στόχος προς έναν ελεύθερο ΕΙΝΑΙ όμως, αξίζει κάθε προσπάθεια.\nBLUE SEA, Oize\nO parafernalia έγραψε: στις 10:26, 23-08-12:\nΟ Βολταίρος μυήθηκε στον τεκτονισμό στις 7 Απριλίου 1778 στο Παρίσι. Τη μεγάλη αυτή τιμή είχε η Στοά "Αι Εννέα Αδελφαί" η οποία απεκαλείτο και Στοά των Εννέα Μουσών. Την τελετή παρακολούθησαν 250 περίπου μέλη. Ανάδοχός του υπήρξε ο Αβάς Cordier de St. Firmin, Δοκιμαστής του ο Κόμος Stroganoff, Κουροπαλάτης της Αυτοκράτειρας Αικατερίνης της Ρωσσίας. Σεβάσμιος της Στοάς ο Αστρονόμος και Ακαδημαϊκός Lalande. Τον υποψήφιο συνόδευε ο Βενιαμίν Φραγκλίνος, πρώτος πρέσβυς τότε των Ηνωμένων Πολιτειών στο Παρίσι.Ο Βολταίρος αφού απάντησε σε μία σειρά ηθικοφιλοσοφικών ερωτημάτων που του έθεσε ο Σεβάσμιος μυήθηκε κανονικά.Όταν τελείωσε η μύηση οδηγήθηκε στην Ανατολή όπου ο Σεβάσμιος τον περιέβαλε με το περίζωμα που έφερε άλλοτε ο Γάλλος Φιλόσοφος Ελβέτιος, ο δε Τελετάρχης έθεσε στέφανο στην κεφαλή του. Ο Βολταίρος ασπάσθηκε το περίζωμα και αφαίρεσε το δάφνινο στέφανο με σεμνότητα.\nΣυγνώμη αν σου χάλασα τον ήρωα ε;\nΟ Βολταίρος ήταν σκωπτικός απέναντι σε κάθε μορφή θρησκευτικής μισαλλοδοξίας. Αυτά που έλεγε περί Θεού, ήταν καθαρά παιγνιώδη σχήματα που αντιτάσσονταν στον έντονο φόβο του για πνευματική ανυπαρξία. Έλεγε χαρακτηριστικά: «ο Θεός είναι ένας κωμωδός που παίζει μπροστά σε ένα κοινό πολύ φοβισμένο για να γελάσει», αναφερόμενος κατά της δεισιδαιμονίας και της θρησκοληψίας, πράγμα που τον έφερε σε αντιπαλότητα με το ιερατείο.\nΉταν δε, φανατικά αντίθετος στην έννοια της πίστης, Λυσσικράτη. Όταν, στις τελευταίες του στιγμές, ο εφημέριος της ενορίας τον πίεζε να υπογράψει την «ομολογία πίστης», η απάντησή του ήταν: «άφησέ με να πεθάνω με την ησυχία μου».\nΌσο για το τέλος αυτού του ανθρώπου, λένε πως όταν πέθανε πήγε στην κόλαση :\nΉταν βαριά άρρωστος και όλοι περίμεναν το θάνατό του. Εκείνος τότε ζήτησε να εξομολογηθεί και να κοινωνήσει, και οι δικοί του έκαναν το χατίρι του. Για κάποιο λόγο όμως, η αρρώστια του εκείνη δεν τον οδήγησε τελικά στο θάνατο, και ο Βολτέρος επανήλθε στις δραστηριότητές του με πρώτη και κύρια, τη συνέχεια του πόλεμου κατά της πίστης! Κάποτε, νέα αρρώστια τον έριξε στο κρεβάτι και ενώ πάλι όλοι περίμεναν το τέλος, ο Βολτέρος άρχισε πάλι τα ίδια: μετάνιωσα , φέρτε μου παπά, κ.τλ. Τη φορά όμως αυτή δεν τον πίστεψε κανείς και η κωμωδία, ο εμπαιγμός δεν επαναλήφτηκε. Όλοι του γύρισαν την πλάτη ενώ ψυχορραγούσε, και μόνο μια νοσοκόμα είχε μείνει στο δωμάτιό του. Το τέλος του ήταν φριχτό. Η νοσοκόμα λιποθυμούσε από την τρομάρα της, επανειλημμένα. Όταν ο Βολτέρος πέθανε, της ζήτησαν να περιγράψει τις τελευταίες του στιγμές, και τότε εκείνη απάντησε: «Τούτο μόνο θα σας πω και μη με πιέζετε για περισσότερα: Αν πέθαινε ο Διάβολος, θα είχε το τέλος του Βολτέρου!».\nO DrStrangelove έγραψε: στις 11:34, 23-08-12:\nΟ Βολταίρος Ήταν δε, φανατικά αντίθετος στην έννοια της πίστης, Λυσσικράτη. Όταν, στις τελευταίες του στιγμές, ο εφημέριος της ενορίας τον πίεζε να υπογράψει την «ομολογία πίστης», η απάντησή του ήταν: «άφησέ με να πεθάνω με την ησυχία μου».\nΓάλλος τέκτων. Για αυτό...Οι Γάλλοι τέκτονες έχουν παράδοση στην αθεία. Και σήμερα οι Γάλλοι δεν δέχονται όλα τα αρχαία οριοθέσια όπως άλλοι Τεκτονισμοί...Αντίθετα άλλοι, π.χ οι αμερικάνοι είναι πολύ πιο χριστιανοί και από τους χριστιανούς μη τέκτονες.\nO Oize έγραψε: στις 13:10, 23-08-12:\nΠΕΡΙ ΤΟΥ ΕΞΩΓΗΙΝΟΥ ΖΗΤΗΜΑΤΟΣ\nΚαταλαβαίνω απόλυτα τον σκεπτικισμό απέναντι στην εικασία ότι ο πλανήτης Γη υπόκειται ανά τις χιλιετηρίδες την επενέργεια ανώτερης εξωγήινης νοημοσύνης. Το καταλαβαίνω γιατί πολύ απλά είμαι γνώστης της πορείας μιας συνειδητότητας από την παιδική ηλικία και τα ελεύθερά της φαντασιακά σχήματα (ο πατέρας μου έλεγε ότι τα στρουμφάκια υπάρχουν στο Σέιχ Σου και δεν αμφέβαλλα καθόλου) στην εφηβεία και τη νεότητα κατά τη διάρκεια της οποίας ο νους περιχαρακώνεται από κατασταλτικές ιδεολογίες και ψευδο-πάγιες επιστημονικές κοινοτοπίες προς εξυπηρέτηση ενός Κατεστημένου που μας παρασκευάζει κατά το συμφέρον των εργοδοτών και του Κεφαλαίου, ως ανθρώπους ανυποψίαστους και βαθιά συντηρητικούς στις περιστροφές του φαντασιακού. Όμως κάποιοι από εμάς διαφεύγουν αυτού του πολιτισμικού setting, είτε λόγω ιδιοσυγκρασίας είτε λόγω ευφυίας είτε λόγω ατυχήματος, και κατά μεγάλη τους τύχη βρίσκουν τις μεθόδους για να αντικρύσουν την πραγματικότητα σε όλο της το φαντασμαγορικό φάσμα. Και τότε είναι που συμβαίνει το αδιανόητο για εκείνον τον "ταριχευμένο" από τη αυθεντικοκεντρική κοινωνία έφηβο που πέταξε τα παραμύθια στον κάδο απορριμάτων. Τότε είναι που ξυπνάει μες στο Όνειρο για να καταλήξει το εξής πόρισμα: Ότι οι φαντασιώσεις (όπως παραδέχτηκε κι ο Άινσταϊν) αποτελούν το θεμελιωδέστερο πλαίσιο της πραγματικότητας, η οποία καταλαμβάνεται από επιστρώσεις του "ορθολογικού νου" προς όφελος της κατασταλτικής διαχείρισης των δεδομένων ώστε να πλοηγηθεί το υποκείμενο που προσβλέπει στην επιβίωση και την κοινωνική του αναβάθμιση σε έναν κόσμο που έχει θεσμοθετηθεί με τον κυνικό σουγιά του Πατέρα... εκείνου που δεν έχει μιλήσει ποτέ για τα στρουμφάκια με το παιδί του...\nΒέβαια από εκείνο το σημείο και ύστερα, όταν ο νέος αφυπνίζεται στις πλεονάζουσες διαστάσεις του βιώματος, ξεκινάει μια δύσκολη πρόκληση. Ξαφνικά ανακαλύπτει τον εαυτό του να αποτελεί μέρος ενός προλεταριάτου για το οποίο κανείς δε μίλησε ως τώρα. Οι άνθρωποι που έχουν ανοιχτές της πύλες της Φαντασίας και που δε λογοκρίνουν σύμφωνα με αποκρυσταλλωμένες και πεπαλαιωμένες αρχές τα ερεθίσματά τους είναι τα πλέον περιθωριοποιημένα. Δεν έχουν ούτε τη δύναμη να συμμετέχουν στα κοινά μιαρά έργα του παρόντος πολιτισμικού γίγνεσθαι ούτε την προπέτεια ανασύνταξης ενός ενιαίου προτάγματος που θα μπορούσε να υφαρπάξει την αυθεντία του ιδεώδους αλήθειας που κρατάει το Κεφάλαιο. Κι εδώ δε μιλάμε για ψωμί και πεινασμένες κοιλιές αλλά για κάτι βασικότερο (ναι, για κάτι βασικότερο!). Εδώ μιλάμε για την ενόραση της ίδιας της πραγματικότητας, για το ίδιο το Είναι. Κι αν βρεθείς στην άτυχη θέση να ανήκεις στην ομάδα ανθρώπων που έχουν τη "λάθος" ιδέα για το υπόστρωμα των άπαντων τότε έχεις να παλέψεις με ακόμη πιο αντίξοες συνθήκες! Διακυβεύεται το ίδιο σου το είναι. Κι ακόμη χειρότερα, διακυβεύεται η ίδια η ασύλληπτη αλήθεια του Κόσμου από τις ιζηματοποιημένες κοινοτοπίες ανθρώπων εν κρυπτώ βέβηλων, των οποίων η μόνη αξία είναι αυτός ο χυδαίος εκχρηματισμός των πάντων. Όσο μεγαλύτερος ο ντόρος του κέρδους, τόσο πιο απίθανη η ενόραση του μεθοριακού, τόσο δριμύτερη η μεγγενη της ψυχιατρικής νοσολογίας εκ της οποίας αφοπλίζεται με τις χειροπέδες της "αρνητικής ταυτότητας"...\nΑλλά η φλόγα σβήνει κι ανάβει με μέτρο ανά τους αιώνες και κάποτε έρχεται η τερπνή εποχή που το Θηρίο σπάει τις αλυσίδες, ενόσω οι κυβέλειες τυμπανοκρουσίες των κοινωνικοπολιτικών κατολισθήσεων επισημαίνουν εκείνη την ονειρώδη ρωγμή της αναρχικής Ρήξης δια της οποίας δύναται να περάσει το φως του όντως πραγματικού κοσμοειδώλου... εκείνης της αντανάκλασης του Είναι που δε διαθλάται από κανέναν χρησιμοθηρικό νου, που φωτίζει την ίριδα του οφθαλμού εκείνου που επιτέλους ανακαλύπτει την αξία του αναίτιου δακρύου, σε μια αυτοτελή στιγμή που θέτει το τέλος στα εσχατολογικά παζάρια της ψυχής.\nΜη βιαστείτε όμως να τοποθετήσετε τον όρο "αναρχικό" στο πλαίσιο των πολιτικών εννοιών. Εδώ ομιλώ για την αρχέτυπη αναρχία που τολμάει να σπάσει τον υάλινο πύργο, να δει πέρα από τις διαθλάσεις... ομιλώ για το εωσφορικό μένος που υπερβαίνει κατανυκτικά όλα τα σχήματα των ιδεών ως τη βαθύτερη τους ρίζα, εκεί στη ρίζα του Κακού που συμβαίνει η εκκόλαψη του Όφεος, στο άνευ ορθολογικών προσδιορισμών και απόλυτα παραλογιστικό Είναι, όπου η οντολογική προτεραιότητα τίθεται στην φαντασιακή αυθαιρεσία, η πρώτη κοσμολογική εξήγηση αμφότερων μυστικιστών και επιστημόνων.\nΣας το λέω ειλικρινά ότι άπαξ και βρεθείς εκεί ο κόσμος και η αιτιοκρατία του αφενός θα φανεί όντως ως μια συνεκτική ύφανση την οποία όσο τη διερευνάς στα επιμέρους της διαπιστώνεις την τέλεια αδιάρρηκτη λογική με την οποία εκπτύσσεται. Αλλά, αφετέρου, μόλις θυμηθείς ότι βρίσκεσαι υπερ άνω και πέρα από το a priori αυτής της ύφανσης θέτεις εκείνον τον κρίσιμο παρανομαστή που είναι το αμετάκλητο Αρχέγονο Θαύμα. Διότι εν συγκρίσει με την Πρώτη Αρχή όλα είναι φαντασιακά και μυστήρια και απλώς η μία όψη που επιλέγει η Συνείδηση, όχι ολόκληρο το πρισματικό φάσμα που οδηγεί στην παράκρουση κατά τ' άλλα συμμαζεμένους, ορθολογικούς νόες (κύριε parafernalia...)\nΈχω βρεθεί εκεί. Έχω βρεθεί με τρόπους που προκαλούν τα γονεϊκά ταμπού και τη σχολική διαπαιδαγώγηση. Έχω ανακαλύψει τη σαμανική δύναμη να βλέπεις ολόκληρο το πρισματικό φάσμα από την αρχή ως το τέλος και έχω μάθε να τεκμαίρω την φαντασιακή φύση της πραγματικότητας, δηλαδή το πόσο πλασματική είναι αυτή, ακόμη και στα πιο ορθολογικά της σχήματα, όπως την ευκλείδια γεωμετρία (ο Gauss και ο Riemann την έκαναν κομμάτια στην αρχή του 20ου αιώνα, το ακούσατε Από εκείνο το σημείο και ύστερα είναι που ξεκινάει το μεγάλο ταξίδι στον Κόσμο της Μαγείας. Όπου όλα είναι πιθανά και κατά ένα ασύλληπτο τρόπο τα φαινόμενα οδηγούν την κρίση σου στα άκρα. Τότε είναι που, όπως είπε και ο Καζαντζάκης, το σκουλίκι φτάνει στις άκρες του φύλλου για να ατενίσει την άβυσσο, η οποία (κατά τον Νίτσε) το κοιτάει ξανά πίσω και τότε διαπιστώνεις ότι η πραγματικότητα είναι κατεξοχήν το Άρρητο Μυστήριο κι ότι συνεντεύξεις που ανακοινώνουν την εξωγήινη επενέργεια στην ανθρωπότητα δεν είναι μια παράφορη υπερβολή, μια σάλτσα, αλλά μια από τις κύριες υπηρεσίες στην ανθρωπότητα... Μια ακόμη χειρονομία διάνοιξης της γνωστικής εμβέλειας στο απύθμενο άγνωστο, τον ορίζοντα του ατέρμονου πεπρωμένου μας, αν και εφόσον το χελωνάκι επιβιώσει τους κινδύνους της ακτής. Αλλά εφόσον άλλα χελωνάκια τα κατάφεραν να γίνουν χελώνες και να εναποθέσουν τα αυγά τους, μπορούμε να πιστεύουμε στην "ανθρωποκεντρική" μας ψευδαίσθηση, ότι ως δήθεν μοναδικοί, οι εκλεκτοί του Θεού, είναι γραφτό ντετερμινιστικά να επιβίωσουμε... Κι ας ανακαλύψουμε στη συνέχεια το πόσο μικροί, ασήμαντοι κι ενδεχομενικοί είμαστε σε ένα Σύμπαν που ΔΕΝ έχει τέλος, στον μικρόκοσμό του, στ' άστρα του, στους έμβιους πλανήτες του, στους οργανισμικούς του γαλαξίες, στις εναλλακτικές του διαστάσεις. Το Σύμπαν (Multiverse!) αυτό ΔΕΝ έχει τέλος κι αν όντως είναι άπειρον τότε στις άπειρες χρονικές του διακυμάνσεις είναι αναμενόμενο τα χελωνάκια που γίνανε χελώνες να συνυφαίνουν κοινότητες, δίκτυα υπεργαλαξιακά που αναπαράγουν και εγκολπώνουν τους εκάστοτε ανώριμους αδαείς που εθελοτυφλούν με σολιψιστικά, "ορθολογικά" παραμύθια... Ώσπου να κατορθώσουν να φτάσουν εκεί που γλείφει ο φλοίσβος του Απείρου, γοητευμένοι από το μόνο υπαρκτό Παραμύθι, το Παραμύθι εκείνο που γεννάει τον εκστατικό συγκερασμό μυριάδων ευφραντικών διαισθήσεων, τούτη τη φορά αυτοστιγμεί εύστοχων. Εκπλήρωση του Όντος στην παραλογιστική Μήτρα του Είναι. Ο Κόσμος είναι σε όλες του τις κλίμακες ένα οργανικό ψυχαγωγικό παιγνίδι...\nΤελευταία επεξεργασία από το χρήστη Oize : 23-08-12 στις 16:19.\nO Oize έγραψε: στις 13:17, 24-08-12:\nΗρέμησε κι έλα να σου δείξω μερικές βασικές αρχές της σκέψης μου δια τις οποίες αποδομείται οριστικά ο κυνικός σου σκεπτικισμός. Καταρχάς θα σου ζητήσω να μην βάζεις τα πάντα στο καλάθι των απορριμάτων. Φέρ' ειπείν, το ότι κάποιοι επιδίδονται στην κατασκευή οπτικών εφέ για φάρσες και υποτιθέμενες θεάσεις ΑΤΙΑ δεν σημαίνει ότι απαλείφει τις αυθεντικές μαρτυρίες. Ούτε το αν ο Καστανέντα τα οικονόμησε μέσω μιας μυθοπλασίας απονοηματοδοτεί τα μαγικά τεκταινόμενα του σαμανισμού (για τα οποία ως σπουδαστής της ανθρωπολογίας έχω λόγο από πρώτο χέρι). Θα έλεγα ότι ο κυνισμός (αν όχι η κακεντρέχεια) του προηγούμενου μηνύματός σου οφείλεται στο γεγονός ότι δεν έχεις πρόσβαση εμπειρική σε αυτά τα φαινόμενα που απομυθοποιούν τον μικρό κακορίζικο κόσμο της τρισδιάστατης αντίληψης που καταδιώκεται από την εφορία και τα χαράτσια. Όντας προγραμματιστής, φαντάζομαι, είσαι άκρως ορθολογικός και έχεις μικρή ανέχεια στις ελαστικότροπες συλλήψεις που καθαιρούν την Τυπική Λογική. Όμως θα πρέπει να ξέρεις ότι η ίδια η επιστημολογία πέρασε στην εκπληκτική αναθεώρηση αυτής της Τυπικής Λογικής δίνοντας προτεραιότητα στο ελεύθερο από λογοκεντρικές προκαταλήψεις βίωμα. Παραθέτω:\nΣχεδόν από τότε που συσπειρωθήκαμε στα επίκεντρα του πο-\nλιτισμού, έχει εδραιωθεί κεφαλαιωδώς η άποψη ότι η λογική\nπροηγείται του βιώματος. Ότι δήθεν αυτή είναι ένα απαράβατο\nσύνολο υπερβατικών αξιώσεων που επιχορηγεί από άκρη σε\nάκρη τη διαμόρφωση των δρώμενων εντός ενός συγκεκριμένου\nδιαγράμματος. Το να αναποδογυρίσεις μια τέτοια απόλυτη πε-\nποίθηση στη εμπειριστική δήλωση ότι η λογική έπεται του βιώ-\nματος, για την επικρατούσα νοοτροπία, είναι σα να εξαναγκά-\nζεις τη βασίλισσα να σφουγγαρίσει το δάπεδο της υπηρέτριας.\nΠαραταύτα, το απόλυτο αφαιρετικό και υπερβατικό πόστο της\nλογικής, έτσι όπως την έχουν τουλάχιστον τοποθετήσει οι ερ-\nγάτες της κλασικής μαθηματικής σκέψης, σήμερα κατατρύ-\nχεται από γνωματεύσεις που υπαινίσσονται για μια κάποια\nπροτεραιότητα στο βίωμα σε ό,τι αφορά τη διάταξη πραγμα-\nτολογικών πορισμάτων, τεκμήριο που προσαρμόζει τη λογική\nως μια εμμενή ιδιότητα της ρευστότητας του βιώματος. Όταν,\nπαραδείγματος χάριν, η θεωρία των συστημάτων δρομολογεί\nτην έρευνα σε μια μη-γραμμική, πολύπλοκη λογική, που χα-\nρακτηρίζεται από μια ερμηνευτική πολυεδρικότητα, ουσιωδώς\nοδηγεί στην έγκριση της κατά φύσιν χαοτικής υποκειμενικής\nεμπειρίας σα μια ελιτιστική προτεραιότητα έναντι της μηχα-\nΕίναι βλέπεις τα δύο κύρια ρεύματα της σύγχρονης επιστημολογίας, η Θεωρία των Μη-Γραμμικών Συστημάτων και η Κβαντομηχανική που πεπαλαιώνουν εκείνο που ήταν το απόλυτο επιστημολογικό θεμέλιο της πραγματικότητας, η αριστοτέλεια λογική και η ευκλείδια γεωμετρία. Πάπαλα. Άλλη μια παρερμηνεία, ή έστω προσωρινή επινόηση του ανθρώπου ενός συγκεκριμένου επιπέδου αναστοχαστικότητας, στο οποίο ανήκεις κύριε parafernalia. Μα όμως έχε στο νου ότι η σύμπλεξη των νέων διερευνήσεων της φύσης αναδεικνύει την πραγματικότητα ως ΠΡΙΣΜΑΤΙΚΗ και ΡΕΥΣΤΗ κι άρα ασύλληπτη από την οποιαδήποτε μυθολογία, έστω κι αν αυτή είναι η πιο σχολαστικά θετικιστική. Ιδίως η τελευταία είναι που πλέον αρμόζει να κινεί τις υποψίες, διότι όπως είδες παραπάνω καμία πάγια λογική δεν αρμόζει να είναι η αρχή και το τέλος μιας σύλληψης αλλά το βίωμα που είναι ανοιχτό στη διαλεκτική φύση της πραγματικότητας. Παραθέτω άλλο ένα εδάφιο από το μανιφέστο "Επανάσταση του Αυγερινού":\nΓια να γίνουμε πιο συγκεκριμένοι όμως, περί του πως αναδει-\nκνύονται οι ποιοτικές ιδιότητες αυτές καθαυτές, θα ήταν συνε-\nτό να ξεκινήσουμε από μια πολύ εύθετη διατύπωση που μας\nάφησε ο Whitehead. Με την ίδια ορθολογιστική λάμψη άσκη-\nσε ένα παράδοξο θετικιστικό άλμα που αυτοαναίρεσε τις ίδιες\nτις αρχές του θετικισμού, λέγοντας το εξής: ότι οι τελικές και\nύστατες θεωρήσεις ή γενικότητες αρμόζουν να είναι ο στόχος\nτης οιασδήποτε ορθολογιστικής συζήτησης κι όχι η αφετηρία,\nδήλωση με την οποία, εν πρώτοις, καλούμαστε να θίξουμε το\nδριμύτατο «αήττητο» της δήθεν «φτασμένης» εξελιξιαρχίας. Η\nφιλοσοφία και η επιστήμη φαίνεται, ομολογουμένως, να έχει\nπαρασυρθεί από το παράδειγμα των κλασικών μαθηματικών,\nπαραγνωρίζοντας το γεγονός ότι ο ορθολογισμός, κατά τα λό-\nγια του Whitehead, αρμόζει να είναι μια περιπέτεια στην εξα-\nκρίβωση της σκέψης, προοδευτικός και ποτέ έσχατος.\nΌμως η πιο συναρπαστική ανακάλυψη όλων είναι εκείνη που λίγο-λίγο καθιερώνουν οι κβαντικοί επιστήμονες: Το ότι ο παρατηρητής και το παρατηρούμενο είναι ένα και το αυτό κι άρα ο νους εγγενές στοιχείο της πραγματικότητας παρά μια πλεονάζουσα συνθήκη. Δηλαδή, ένα βήμα παραπέρα, ο Νους είναι θεμελιώδης ιδιότητα του Είναι, γέννημα της πρωτογενούς αυτοαναφορικότητας του Σύμπαντος. Βγάλε το κυνικό γυαλάκι σου και κοίτα τι ακριβώς σημαίνει αυτό. Είναι η ταπείνωση των αρχών του Διαφωτισμού έναντι της αρχαιότατης διακειμενικής γνώσης που έχουμε αποκομίσει διαχρονικά από τους μύστες. Και τον μύστη, αγαπητέ, θα τον σέβεσαι και θα μάθεις να τον διακρίνεις από την ποιότητα του έργου του από τα λιμασμένα σκυλιά του Κεφαλαιου. Παραθέτω άλλο ένα σημαντικό εδάφιο από το κεφάλαιο ΕΝΘΕΟΓΕΝΕΣΙΣ του Εωσφορικού Μανιφέστου:\nΠαρενθετικά, στρεφόμενοι στα μνημειώδη επιχειρήματα των\nΠροσωκρατικών και του Heidegger, μας απομένει να πούμε\nότι εκείνο που διαφεύγει από τον κάθε σκεπτικιστή που υπο-\nστηρίζει ως υπαρξιακή θέση την αρνησιθεΐα είναι ότι αυτά\nτα ερωτήματα και η αντίληψη επί του Είναι δε θα μπορούσαν\nνα επιτελεστούν δίχως συνείδηση. Είναι κατεξοχήν νοητικά\nερωτήματα. Κοντολογίς, αυτό που υποστασιοποιεί το Είναι (ή\nτο Άπειρον, εφόσον εξισώσαμε τους δύο όρους) δεν είναι άλλο\nπαρά η αντίληψη δια και επί αυτού- πώς θα μπορούσε ειδάλλως\nνα υπάρχει; Άρα η συνείδηση και το Είναι έχουν τουλάχιστον\nκοινό παρανομαστή, αν δεν είναι απόλυτα ταυτόσημα μεταξύ\nτους. Το πρωταρχικό Είναι, το απόλυτο και ασύλληπτο Άπειρο\nεκ των οποίων επακολουθούν όλες οι λογικές αναπαραγωγές\nτων φαινομένων ανά το χρόνο, είναι από τη φύση του ο ορισμός\nτου νου, δεδομένου ότι η αυτοαναφορικότητα είναι αυτή που το\nκαθιστά υπαρκτό. Η συνείδηση (ή μάλλον η πρωτογενής στοι-\nχειώδης αυτοαναφορικότητα) δεν είναι ένα πολικό φαινόμενο\nπου σε κάποια μεταγενέστερη φάση αντιτίθεται των υλικών\nφαινομένων. Συνείδηση στοιχειωδώς είναι η ίδια η κίνηση, η\nοποιαδήποτε κίνηση επί της απειρότητας... κι ακόμη πιο ριζικά,\nσυνείδηση (στην απόλυτη της κρυστάλλινη νηνεμία, που βυθο-\nσκοπείται σε καταστάσεις διαλογισμού) είναι το ίδιο το Είναι, η\nίδια η απειρότητα στη συσχέτισή της με την εκάστοτε πραγμα-\nτικότητα, το ίδιο το αδιαφιλονίκητο υπάρχειν.\nΔεν βλέπω τίποτα το επιτήδειο και το γελοίο σε αυτή τη μνημειώδη στροφή σκέψης. Ίσα-'ίσα βλέπω κάτι το ευγενές, την στροφή προς την σκέψη των προσωκρατικών φιλοσόφων και τον σεβασμό προς το Είναι ως συνώνυμο του ίδιου του φύσει ανεξάλειπτου Νου που όλοι μοιραζόμαστε στην ατέρμονη αιωνιότητα. Αλλά φίλε αυτές τις έννοιες δεν μπορείς να τις αξιολογήσεις μπροστά στον κυνικό υπολογιστή, ούτε εντός του παρακμιακού αστικού περιβάλλοντος στο οποίο ζεις. Αυτά είναι σκέψεις που εκκολάφθηκαν κατά τη διάρκεια Μυστηρίων (όπως τα Καβείρια και τα Ελευσίνια) δηλαδή δια του βιώματος, το ΠΕΡΙΘΩΡΙΑΚΟΥ σήμερα βιώματος που όμως τότε τύγχανε να είναι η Μυστική Εστία του ατομικού και δημόσιου βίου. Αν ψάχνεις την αιτία της σημερινής μας κατάπτωσης να ξέρεις ότι είναι η έλλειψη σεβασμού στο μυστικό βίωμα, η ρίψη αυτού στα καταγέλαστα περιθώρια...\nΑπ'όσα έχεις διαβάσεις στο μανιφέστο θα έχεις καταλάβει ότι είμαι ένα αρκετά ευφυής άνθρωπος κι άρα θα έχω την ικανότητα να πλέξω στρατηγικές μια ανώτερης αναστοχαστικότητας ώστε να μπορέσω να κοινοποιήσω τη γνώση μου σε ευρύτερους κύκλους, ακαδημαϊκούς κλπ. Το ξέρεις πως η επιχειρηματολογία τούτου του βιβλίου αρμόζει άριστα στο γούστο ενός απαιτητικού αναγνωστικού κοινού. Αλλά επέλεξα να είμαι ειλικρινής και να πω την "καταγέλαστη" αλήθεια: Ότι η σύλληψη της "Επανάστασης του Αυγερινού", -το νέο έρεισμα του χιλιαστικού αναρχικού κινήματος- προέρχεται από το μυστικό βίωμα, τις περίεργες συγχρονικότητες, την παράξενη γνωριμία, την ψυχεδελική έκσταση που αποκαλύπτει όσα οι διανοητικά σεμνοί φοβικά αναθεματίζουν ως ιδεοληψίες. Μα όμως αυτή είναι η αλήθεια. Ότι ναι, η Γη υπόκειται στην επενέργεια εξωγήινης νοημοσύνης η οποία μας θωρεί από την 4η Διάσταση κι ότι η σχέση μας μαζί τους έχει τον χαρακτήρα της "εξωπολιτικής θεολογίας" διότι τόσο μεγάλη είναι η διαφορά εξέλιξης που μας χωρίζει. Ότι ναι, υπάρχει μια μυστήρια πτυχή της πραγματικότητας την οποία απολαμβάνουν όσοι τολμούν να αποδράσουν από τα περιχαρακώματα της κοινής λογικής και να απομυθοποιήσουν τα πολιτισμικά ταμπού που φυλακίζουν συνειδήσεις από το να ανακαλύψουν το αδιανόητο θαύμα της Δημιουργίας. Ότι ναι, τα μεγάλα κοσμοϊστορικά γεγονότα του Πνεύματος και οι μεγάλες Πραγματείες του δεν είναι αποκλειστικά χαρακτηριστικά ενός απόμακρου παρελθόντος, δεν τελείωσε με το Βιβλίο του Νόμου το 1904. Ακόμη και σήμερα στη ρηχή εποχή της μαλάκυνσης και της ολοκληρωτικής απαξίωσης ανθρώπων που έρχονται με πνευματική πυγμή και ένθεοι για την μεγάλη μετάβαση, μπορεί ακόμη και σήμερα να το δούμε να χαράζει. Ξυπνάτε, είμαι κάτω από τη μύτη σας...\nΟξύμωρο το ότι εισδύοντας στη φάση όπου αναμένεται η ύστατη\nεκδήλωση του καινοφανούς ως προς το παρελθόν του αμέτοχου\nστο εύρος της διαγαλαξιακής βιωσιμότητας ανθρώπου, κάποιοι\nαπό εμάς, προπορευόμενοι σε μια κατεύθυνση ολωσδιόλου αμ-\nφιλεγόμενη, ανακαλύπτουμε ότι στο σύνολό του το ανθρώπινο\nγένος δεν είναι καθόλου έτοιμο για την επικείμενη Έλευση. Στη\nφάση ακριβώς που η διαδικαστική γενεαλογία 26.000 ετών, με\nόλα τα χρονικά υποσύνολά της φτάνει στο γεμάτο έξαρση απο-\nκορύφωμά της, ύστερα από αιώνες ανακήρυξης του υποτιθέμε-\nνου απόλυτου καινοφανούς, φτάσαμε στο εκζητούμενο μείζον\nσημείο, εξαντλημένοι και καχύποπτοι έναντι οποιουδήποτε το\nεξαγγέλλει. Κορεσμένοι και αναλωμένοι από όλες τις μεγάλες\nαφηγήσεις της Ιστορίας, αυτές τις διαδοχικές αποσχίσεις από το\nπαρελθόν που τελικά με μια αναδρομική ματιά τώρα πια ανα-\nκαλύπτουμε ως προσωρινές χειραφετήσεις από χειροπέδη σε\nχειροπέδη, αρνούμαστε να πιστέψουμε στην ύστατη, ως προς\nτην Ιστορία, εκζητούμενη καινοφάνεια, ακόμη κι αν θα τη βλέ-\nπαμε να χαράζει. Έτσι, η αυτοτέλεια που προδιαγράφεται είναι\nπολύ πιθανόν να παρερμηνευτεί ως ένα ακόμη θεατρικό θέαμα\nπου σκηνοθετούν οι πληρεξούσιοι. Και αυτή τη φορά ο λύκος θα\nέτρωγε το βοσκό.\nΤελευταία επεξεργασία από το χρήστη Oize : 24-08-12 στις 13:37.\nΟ Knight.of.Creat αυτή τη στιγμή δεν είναι συνδεδεμένος Έχει γράψει 16 μηνύματα.\nO Knight.of.Creat έγραψε: στις 14:55, 24-08-12:\nΣε προηγούμενο post , υπόθηκε πως η Πατριαρχική εποχή εχει "περάσει" . Μέγα λάθος. Η πατριαρχική δομή σκέψης , έκτισε τα οικονομικο-πολιτικά μοντέλα που εχουμε στην δύση (καπιταλισμό-κομμουνισμό-Εθνικοσοσιαλισμό), κι αυτή κυβερνάει ως σήμερα. Ισα ισα, η πατριαρχική σκέψη, έγκειται στην κυριαρχία της Μονάδας, έναντι των υπολοίπων. Προάγει την εκμετάλλευση, την αδικία, την συσσώρευση πλούτου σε μονοπώλια και την ιδέα της διαρκούς σύγκρουσης με το Έτερο, το αντίθετο, το διαφορετικό, αντί του διαρκούς πολέμου με το Είναι και τον εαυτό μας . Παλαιότερα ητανε Ιδεο-φανατισμός, σήμερα είναι Οικονομικός - φανατισμός. Η επουράνεια Σιών, έκανε βουτιά στην Γη, στην περιβόητη wall street.\nΔιαφωνώ κάθετα. Η αλλαγή, η όποια αλλαγή, συντελείται πρώτα σε επίπεδο ιδεών και κατ επέκταση , μεταφράζεται και εκδηλώνεται σε πολιτικο-κοινωνική ατραπό . Ακόμα και στην δύση, ενα μεγάλο ποσοστό ανθρώπων διακατέχεται απο συντηρητικές ιδέες και απόψεις και η εκρηκτική άνοδος Εθνικιστικών - συντηρητικών και ακροδεξιών κινημάτων σε ολο τον "πολιτισμένο" κόσμο είναι "μήνυμα" ακραίας οπισθοδρόμησης. Τέλος, μια ματιά στην Ανατολή και την βόρειο Αφρική, θα μας πείσει, οτι ο κόσμος οδεύει προς ολοταχώς προς τα πίσω .\nΠερι της πραγματείας του Αστρέα τώρα. Είναι ενα Έργο που η αξία του θα αναγνωριστεί μετά απο χρόνια, αλλά σίγουρα, θα είναι στις βιβλιοθήκες του απώτερου μέλλοντος, ως πόνημα προφητικό, αναστοχαστικό και πρωτοποριακό σε μια πραγματικότητα που δύσκολα θα το ανεχόταν. Άρα, επαναστατικό.\nparafernalia, Oize, hack3r, Νωεύς\nΕμφάνιση περισσότερων μηνυμάτων του χρήστη Knight.of.Creat\nO parafernalia έγραψε: στις 16:04, 24-08-12:\nΑρχική Δημοσίευση από Knight.of.Creat\nΙσα ισα, η πατριαρχική σκέψη, έγκειται στην κυριαρχία της Μονάδας, έναντι των υπολοίπων. Προάγει την εκμετάλλευση, την αδικία, την συσσώρευση πλούτου σε μονοπώλια και την ιδέα της διαρκούς σύγκρουσης με το Έτερο, το αντίθετο, το διαφορετικό, αντί του διαρκούς πολέμου με το Είναι και τον εαυτό μας .\nΚατ' αρχήν, να χαιρετίσουμε μιας και δείχνει να είναι το πρώτο σου μήνυμα. Έχεις και ενδιαφέρον blog, αναδημοσιεύεις και κείμενα του Αστρέα, λογικά θα γνωρίζεστε. Καλή σας διαμονή κι εδώ.\nΕίναι πολύ ουσιαστική πιστεύω η διαπίστωσή σου "περί διαρκούς σύγκρουσης με το Έτερο". Το βλέπεις π.χ. και σε αυτό το μικρόκοσμο του φόρουμ (oize το pc δεν είναι τόσο κυνικό όσο νομίζεις) όπου αναπαράγει αντανακλαστικά της καθημερινότητας με έντονη ψυχοδιεγερτική μορφή, ώστε να απεικονίζονται ξεκάθαρα - τουλάχιστον στον εξοικειωμένο νου - οι χαρακτήρες και οι προθέσεις τους.\nΟ κόσμος γίνεται τρομερά διπολικός. Απ' τη μια συνειδήσεις που αναζητούν λίγο "καθαρό" αέρα, απ' την άλλη πανικόβλητα πλάσματα που η πρώτη τους σκέψη είναι να επιτεθούν στον Άλλο. Είναι αξιοσημείωτα εντυπωσιακό το πόσο εύκολα ενίστανται, αντιδρούν, διαβάλουν, χλευάζουν, σηκώνουν τα λάβαρα της ορθής και "μοναδικά αληθινής" τους πίστης, χωρίς όχι απλά να καταλαβαίνουν κάτι από αυτά που σκέφτεται ο άλλος ή να προσπαθούν προς αυτό, αλλά να απορρίπτουν εν ριπεί οφθαλμού.\nΠ.χ. μέσα σε 13 λεπτά ο ψυχογιατρός της παρέας είχε προλάβει να διαβάσει ένα κατεβατό σύνθετων σκέψεων (εγώ δεν είχα προλάβει καν να φτάσω στη μέση) και έβγαλε το συμπέρασμα της απαξίωσης. Δεν πρέπει να μας στεναχωρεί όμως αυτό, αυτό είναι το βίωμά του, η ψυχοβλακεία του δρα κι αντιδρά σε μας ακόμα περισσότερο διαισθητικές σκέψεις.\nΑπλά καταρρέουν μέσα στην κακία τους και αυτό θα βοηθήσει τους υπόλοιπους να αναστοχαστούν γρηγορότερα προς το διαφορετικό που έχει αρχίσει να σχηματίζεται. Είναι σαν την τραμπάλα, αυτοί καθίζονται οι υπόλοιποι ανυψώνονται. Δεν είναι τόσοι πολλοί όσο φαίνονται, είναι σαφώς λιγότεροι απ' ότι πριν 50 χρόνια και ολοένα θα μειώνονται.\nΝομίζω, η πιο δίκαιη αντίδραση θα ήταν να τους αγαπήσουμε κι αυτούς για το καλό που μας κάνουν. Καημένα παιδιά!\nO DrStrangelove έγραψε: στις 16:09, 24-08-12:\nΣαν να διαβάζω Το Βιβλίο του Νόμου εκεί που λέτε για καπιταλισμό - κομμουνισμό - εθνικοσοσιαλισμό. Λοιπόν....\nαν και εκτιμώ τους ανθρώπους με φαντασία και φαντασιώσεις, και δεν το λέω ειρωνικά - , είστε συνεχιστές της παράδοσης της απαρχαιωμένης χριστιανικής χωριστικότητας. Οι συνεχιστές του οράματος της χριστιανικής βασιλείας των ουρανών. Και ας χτυπάτε τους αντιπάλους σας τις χριστιανικές εκκλησίες - που καλά τις χτυπάτε κατά τη γνώμη μου. Απλά δεν παύετε και εσείς να υπερασπίζστε μια χωριστικότητα, πιο trendy και εμπορική ίσως. Παράδειγμα. Περνάτε στον κόσμο ότι από τη μία υπάρχει ο κακός Θεός, από την άλλη ο καλός Διάβολος. Το διάβασα κάπου στο μπλογκ αυτό. Σαν τους παππάδες από την ανάποδη. Γράφει ο συγγραφέας κάπου με άλλα λόγια βέβαια "ο κακός Γιαχβέ και ο γιος του από τη μία, ο καλός Εωσφόρος απο την άλλη". Ο Διάβολος δεν υπάρχει, είναι μια όψη του Θεού. ΕΝΑ και ΕΙΝΑΙ υπάρχει μόνο. Ούτε συμφωνώ με όλη αυτή την χωριστικότητα και την ταξινόμηση. Η καλή μητριαρχία, η κακή πατριαρχεία, ο καλός θεός, ο κακός θεός μπλα μπλα μπλα. Χάνεται η αντίληψη της συνέχειας και της ουσίας. Χάνεται η ολιστική θέαση της πραγματικότητας. Δογματίζει το Θέλημα. Προτείνει αντικατάσταση Θεού από άλλο Θεό. Αντικατάσταση δόγματος από άλλο δόγμα. Για εμένα όλο αυτό είναι κυρίως μια μόδα. Mainstream και τίποτα παραπάνω.\nps. Diotima ψάξε τα μόνη σου. Εμένα με έχουν πιάσει τα σαδιστικά μου. Πάρε το κλειδί :\nΑ=1,Β=2,Γ=3,Δ=4,Ε=5, F=6, Ζ=7 ,Η=8 Θ=9\nΙ=10 ,Κ=20 Λ=30 Μ=40 Ν=50 Ξ=60 Ο=70 Π=80 Q=90\nΡ=100 , Σ=200 Τ=300 Υ=400 Φ=500 Χ=600 Ψ=700 Ω=800\nΟ hack3r αυτή τη στιγμή δεν είναι συνδεδεμένος Είναι 29 ετών , επαγγέλεται Μηχανικός λογισμικού και μας γράφει απο Θεσσαλονίκη (Θεσσαλονίκη). Έχει γράψει 3,663 μηνύματα.\nO hack3r έγραψε: στις 16:19, 24-08-12:\nΠιστεύω πως ο Εωσφορισμός δεν αντιμετωπίζει τον Εωσφόρο ως ένα υπαρκτό πρόσωπο δηλαδή ως ένα θεό και δεν τον λατρεύει ως τέτοιον. Πιστεύω πως ο Εωσφόρος αντιμετωπίζεται ως σύμβολο. Συμβολίζει την απαγκίστρωση της ανθρωπότητας από το κατεστημένο σύστημα ιδεών και τρόπου σκέψης. Την καταπόντιση της Πατριαρχίας, όχι όμως για να περάσουμε ξανά στη Μητριαρχία αλλά για να καταρρίψουμε τελείως αυτό το διπολικό μοντέλο. Η σύνδεση του Εωσφόρου με το θεό ή η αναγωγή του σε θεό πιστεύω πως αποτελεί μια διαστρέβλωση του πραγματικού ΕΙΝΑΙ του και όπως είπε και παραπάνω ο DrStrangelove δεν αποτελεί παρά μία αντιδραστική μόδα στο πατριαρχικό χριστιανικό κατεστημένο.\nO Knight.of.Creat έγραψε: στις 17:16, 24-08-12:\nΣυμφωνώ απόλυτα μαζί σου Parafernalia . Σε ευχαριστώ για το καλωσόρισμα, το forum ομολογώ πως δεν το γνώριζα, αλλα οσο το εχω παρακολουθήσει τις τελευταίες ώρες, εχει επίπεδο και αξιόλογους συνδαιτημόνες. Οπότε χαίρομαι διπλά. Ναι, είναι αλήθεια οτι στο blog μου στηρίζω την προσπάθεια του Αστρέα. Η αγάπη είναι ο Νόμος κατ εμέ. Συμφωνώ μαζί σου .\nΗ χρήση του πληθυντικού αριθμού με ξένισε ομολογώ. Δεν εκπροσωπώ τον Αστρέα, η εκείνος εμένα αν και είμαστε ομοιοι ιδεών. Απο εκει και πέρα, διαφωνώ με την οπτική σου. Δεν υποστηρίζω πως ο Εωσφόρος είναι καλός, η κακός εναντι κάποιου "τυραννικού" δυνάστη θεού η πως επιθυμώ να έρθει μια νέα θρησκεία στην θέση των παλαιών που νομοτελειακά θα σβήσουν, αργά η γρήγορα. Ουδεμία θρησκεία ανώτερη της Αλήθειας. Ορίστε ενας στόχος, για ενα καλύτερο αύριο, να θέσουμε στο θρησκεύειν, την Αλήθεια, ως πυξίδα και ως μόνο υπαρκτό Θεό. Εωσφόρος, οφείλει να είναι κάθε άνθρωπος που σέβεται τον εαυτό του. Κάθε άνθρωπος, οφείλει να γίνει Εωσφόρος. Το "Εωσφορικό πρότυπο" αγκαλιάζει την μεγαλύτερη αλήθεια απο ολες. Πως Θεός δεν υπάρχει και πως ο κάθε άνθρωπος, οφείλει να διδαχθεί να είναι Θεός του ιδιου του του Εαυτού και να δέχεται εντολές μόνο απο την συνείδηση του, εφόσον εχει κατορθώσει να την "καθαρίσει" απο την προπαγάνδα, την "παράδοση" και την βλακεία που κυριαρχεί στις κοινωνίες μας. Σε ανώτερο υπόβαθρο, η θρησκευτικότητα, οι θρησκείες, τα ποικίλα πνευματικά βιώματα της ανθρωπότητας, που ακόμα και σήμερα σε μεγάλο ποσοστό ορίζουν τις ζωές των ανθρώπων, δεν μπορεί, παρα να είναι επαφές του ανθρώπινου Νου, με μια ανώτερη, άγνωστη και απόκοσμη εξωγήινη παρουσία - πέρα απο εκείνες τις εμπειρίες που οφείλονται καθαρά και μόνο στην αλληλεπίδραση των ανθρώπων ,η την αυθυποβολή και την φαντασιοπληξία (συλλογικό ασυνείδητο, φαντασιακό πλέγμα-πεδίο κ.α). Η κβαντική φυσική με τις παραδοχές της και τις αποκαλύψεις της, είναι εκείνη που αρχίζει να μας δίνει απαντήσεις, για ολα οσα εκείνα η ψυχιατρική στο παρελθόν, οπως και η Ιερά εξέταση παλαιότερα, λόγο της άγνοιας της , καταδίκασε ανθρώπους σε κοινωνική απομόνωση, πνευματική εξόντωση, βιολογική δυσλειτουργία.\nΔεν υφίσταται στην πραγματικότητα Αρρεν και Θήλυ. Αρρενοθήλυς . Το νέο πρότυπο, ο Νέος άνθρωπος, δίχως αυτό να σημαίνει, πως ολοι οι άντρες θα γίνουμε gay και ολες οι γυναίκες λεσβίες (δίχως να με ενοχλεί ιδιαίτερα η τελευταία οπτική ) . Κάθε αντρας οφείλει να αγκαλιάσει την θηλυκή του πλευρά, να την εξευμενίσει, να διδαχθεί απο αυτήν, να αποβάλλει την ψυχρή λογική που τον διακατέχει, ενω αντίστοιχα η γυναίκα, θα πρέπει να ξυπνήσει το αρσενικό στοιχείο εντός της για να ισσοροπήσει με την υπερ - συναισθηματική της φύση.\nΟ Εωσφόρος , φέρνει το μήνυμα του Homo Universalis .Ενός νέου μοντέλου ανθρώπου που πρέπει να κατακτηθεί απο ολους μας, αν θέλουμε τα παιδιά μας, να βιώσουν κάτι πρωτόγνορα καινούργιο, ομορφο και πραγματικά άξιο να εκπροσωπεί ενα είδος με νοημοσύνη, οπως ισχυριζόμαστε πως είμαστε οι άνθρωποι.\nO Oize έγραψε: στις 18:03, 24-08-12:\n...είστε συνεχιστές της παράδοσης της απαρχαιωμένης χριστιανικής χωριστικότητας. Οι συνεχιστές του οράματος της χριστιανικής βασιλείας των ουρανών. Και ας χτυπάτε τους αντιπάλους σας τις χριστιανικές εκκλησίες - που καλά τις χτυπάτε κατά τη γνώμη μου. Απλά δεν παύετε και εσείς να υπερασπίζστε μια χωριστικότητα, πιο trendy και εμπορική ίσως. Παράδειγμα. Περνάτε στον κόσμο ότι από τη μία υπάρχει ο κακός Θεός, από την άλλη ο καλός Διάβολος. Το διάβασα κάπου στο μπλογκ αυτό. Σαν τους παππάδες από την ανάποδη. Γράφει ο συγγραφέας κάπου με άλλα λόγια βέβαια "ο κακός Γιαχβέ και ο γιος του από τη μία, ο καλός Εωσφόρος απο την άλλη". Ο Διάβολος δεν υπάρχει, είναι μια όψη του Θεού. ΕΝΑ και ΕΙΝΑΙ υπάρχει μόνο. Ούτε συμφωνώ με όλη αυτή την χωριστικότητα και την ταξινόμηση. Η καλή μητριαρχία, η κακή πατριαρχεία, ο καλός θεός, ο κακός θεός μπλα μπλα μπλα. Χάνεται η αντίληψη της συνέχειας και της ουσίας. Χάνεται η ολιστική θέαση της πραγματικότητας. Δογματίζει το Θέλημα. Προτείνει αντικατάσταση Θεού από άλλο Θεό. Αντικατάσταση δόγματος από άλλο δόγμα. Για εμένα όλο αυτό είναι κυρίως μια μόδα. Mainstream και τίποτα παραπάνω.\nDr. Strangelove, πόσο λάθος είσαι και πάλι! Μας κατηγορείς για ακριβώς εκείνο το οποίο προσπαθούμε να αποποιηθούμε. Παραθέτω:\nΗ μετα-επιλογή που οροθετεί την επιτυχημένη διοχέτευση των\nροών είναι αυτή που ενεργεί ως απόφανση της αυξημένης αυ-\nτοαναφορικής έντασης και που, άρα, αντιπαρέρχεται τα πρωτό-\nκολλα της παρωχημένης ορθοπραξίας. Την αποκαλούμε μετα-\nεπιλογή επειδή είναι αποτέλεσμα μιας τέτοιας αυτοανακλαστι-\nκότητας που διαχέει τη συλλογιστική πέρα από τους διπολικούς\nκατασταλτικούς φραγμούς (όπως Θεός-Διάβολος), ευνοώντας νέες μορφοπλασίες του\nνοήματος, της συμπεριφοράς, της πράξης. Σε αυτές είναι που θα\nδεις την απόλυτη διαβρωτική καταφατικότητα, με την οποία δια-\nνοιγόμαστε στο ασυνείδητο και μεταπλάθουμε τα προηγούμενα\nόρια και τις αντιθέσεις σύμφωνα με τα κριτήρια της νεοφανούς\nαπόλυτης αυτοβουλίας, όντας απόλυτα ειρωνικοί ακόμη στην όποια δική μας μυθοπλασία (.................) Μια\nβεβαιότητα που ωθεί το υποκείμενο της αυτοαναφορικής έντα-\nσης να βιώσει τη διύλιση/κατάλυση του διλήμματος με την ίδια\nέφεση όπως θα βίωνε το παραδοσιακό υποκείμενο την οποια-\nδήποτε καθιερωμένη «ορθοπραξία» που θα υποσκελίζονταν\nαπό τη διάζευξη. Αποτινάσσοντας τις αμφιμονοσήμαντες\nαντεγκλήσεις και επαναπροσδιορίζοντας την ετερότητα κατά\nτρόπον καταφατικό, το δίλημμα καθαιρείται διότι επέλεξες όχι\nτον αμοιβαίο αποκλεισμό μεταξύ των πόλων (Καλού και Κακού), αλλά την επα-\nναστατική υπέρβασή της αλληλοαποκλειόμενης οροθέτησης\nκαι άρα τη σύζευξή τους.\nΈχε στο νου ότι τόσο χρόνια προετοιμαζόμουν για να αντικρούσω και τα πιο επιτηδευμένα αντεπιχειρήματα. Πάρτε το χαμπάρι,η Εωσφορική Επανάσταση ξεκινάει στην Ελλάδα...\nO the_truth έγραψε: στις 06:00, 25-08-12:\nΘα προσπαθησω να απαντησω σοβαρα λογω ωρας και βαρεμαρας σε ενα μαλλον τρολλοθρεντ.Απο οτι διαβασα κατι ψιλα γραφεις για μια ενδεχομενη οντολογικη(?) επανασταση η οποια φυσικα ειναι και σιγουρη οτι θα γινει, αποδιδοντας τη σε καποια εξωκοσμικη νομοτελειακη αιτια και πεπρωμενο παραθετοντας και ερμηνευοντας ασχετα μεταξυ τους γεγονοτα υποκειμενικα παντα.Αυτο αδερφε δεν διαφερει με τις κατα καιρους ''επαναστατικες'' ιδεολογιες που συγχεουν μεσσιανισμο και λογικοφανεις εξηγησεις οπως ο κομμουνισμος πχ.Θα γινει μια επανασταση λοιπον η ιστορια βαινει προς εναν σκοπο την επανασταση αυτη(τελολογικη αποψη της ιστοριας-μεσσιανισμος) δημιουργωντας διπολα(''ελευθερια'' εναντιον ''τυρρανιας) και τελικα θα καταργησει τα διπολα αυτα σε μια κοινωνια οπου θα επικρατησει ο απολυτος σχετικισμος των ηθικων αξιων\nO Knight.of.Creat έγραψε: στις 16:20, 25-08-12:\nΑκόμα περιμένω να συνεχιστεί ο πρότερος υγιής και ακρως ενδιαφέρον διάλογος, τόσο πάνω στην πραγματεία του Αστρέα (το βιβλίο του) για οσους το εχουνε διαβάσει η έστω μελετήσει, οσο και αναφορικά με την επικείμενη έλευση της Υδροχοικής εποχής/περιόδου με τις αξίες και τα ιδανικά που αυτή πρόκειται να φέρει , η που θα έπρεπε να φέρει, ως σκέψεις και στοχασμό αλλαγής , τόσο της κοινωνίας μας, οσο του τρόπου που σκεφτόμαστε κυρίως. (αυτό πραγματεύεται , η Εωσφορική Επανάσταση που Ευαγγελίζεται ο Αστρέας αρχής εξαρχής , κι οχι την έλευση διαβόλων και τριβόλων).\nΠρος αυτή την κατεύθυνση, δημοσιεύω ενα προσωπικό μου άρθρο απο την σελίδα μου με τίτλο " Πέτα την Μάσκα. Σημείο Μηδέν", το οποίο θα μπορούσε να χαρακτηριστεί και ως κομμάτι , η κριτική, για οσα το βιβλίο του Αστρέα πραγματεύεται.\nΚανείς δεν κατέχει τίποτα. Κανείς δεν ξέρει τίποτα. Είμαστε όλοι παιδιά. Μην παίρνεις την ζωή στα σοβαρά!\nΣοβαροφάνεια, αυστηρό ύφος, αλαζονεία, σιγουριά, "γνώστες", ενθρονισμένοι εκπρόσωποι ιδεών, συμφερόντων, υψηλών "ιδανικών". Αποστειρωμένες υπάρξεις, δίχως χαμόγελο, δίχως ζωή, που αν τους αφαιρέσεις την κοινωνική τους καταξίωση, τους τίτλους σπουδών τους, τους "κανόνες" τους, την επιβράβευση και τον ρόλο που τους ανέθεσε η κοινωνία, θα πάψουν να έχουν νόημα για να ζήσουν. Τόσο αληθινοί, είναι οι άνθρωποι, του 21ου αιώνα.\nΑυτή είναι δυστυχώς η πραγματικότητα του κόσμου μας. Άνθρωποι κατσουφιασμένοι, πωρωμένοι ,υπερασπιστές ιδεών, κι όχι του Εαυτού τους. Αντιμετωπίζουν σοβαρά τα πάντα, νομίζουν ότι "γνωρίζουν" τα πάντα, έχουν την αίσθηση πως είναι "ανώτεροι", κοιμισμένοι στον μικρόκοσμο τους. Περιμένουν "αποκαλύψεις", παγκοσμίους πολέμους, μεγαλειώδης καταστροφές, συστήματα διακυβέρνησης "τέρατα", συνωμοσίες όλων των ειδών. Ακόμα να πετάξουν την Μάσκα! Ακόμα να ασκήσουν γενναία και αληθινή αυτοκριτική .\nΗ σύγχρονη επιστήμη, μας αποκαλύπτει καθημερινά, όχι μόνο την άγνοια μας για το σύμπαν, την φύση και την λειτουργία του Κόσμου, αλλά και την ηλιθιότητα μας να συνεχίζουμε να πιστεύουμε, πως γνωρίζουμε έστω και το 1/10000 όσων πραγματικά υπάρχουν "εκεί έξω", όσο και μέσα μας. Αγία γραφή - Κοράνι - Συντάγματα κρατών - λαϊκές παραδόσεις - γνωστή ιστορία του ανθρώπου. Ένας χορός ηλιθιότητας και άγνοιας, ενώπιόν της θάλασσας της γνώσης και του αγνώστου που προσδοκά από εμάς να το εξερευνήσουμε.\nΌλοι , παίρνουν πολύ στα σοβαρά την υπόθεση "ζωή", κι αυτό θα πρέπει να πάψει, κάποτε. Καμιά εμπειρία δεν είναι "ορόσημο". Καμιά ημέρα δεν είναι "σημαντικότερη" από τις άλλες, καμιά στιγμή δεν αξίζει όσο η αιωνιότητα. Κάθε λεπτό είναι ορόσημο, κάθε μέρα είναι σημαντική, κάθε στιγμή, είναι Αιώνας.\nΕάν ζούσαμε παθιασμένα το "εδώ και τώρα", δεν υπάρχει περίπτωση να υπήρχαν καμικάζι αυτοκτονίας, "πομπώδης" στρατηγοί που θέλουν να υπερασπιστούν το "Έθνος" τους, αχόρταγοι επιχειρηματίες που μόνο η επέκταση του πλούτου τους "ικανοποιεί" και τους γεμίζει. Όλοι, αναζητάνε "κάτι" , ένα "μεγάλο σχέδιο", έναν "λόγο ύπαρξης" προκειμένου να γεμίσουν το κενό που υπάρχει στις ψυχές τους. Ας παραδεχθούμε επιτέλους πως δεν υπάρχει σχέδιο, δεν υπάρχει αιτία, δεν υπάρχει τίποτα περισσότερο, από αυτήν εδώ την στιγμή ! Αυτό είναι ζωή. Ο χρόνος που κυλά, ο χρόνος που χάνεται. Χρόνος=ζωή - Το μεγαλείο της Στιγμής!\nΖούμε σε ενα θέατρο, με άγνωστο σκηνοθέτη/ες. Σίγουρα κάτι εχει κάνει την ενορχήστρωση σε ολο αυτό. Και λέω σίγουρα, διότι , παραείναι "τέλεια" δομημένα ολα , επάνω στον πλανήτη και στον άνθρωπο, για να είναι απλά "φυσική εξέλιξη". Αυτός/αυτοί οι σκηνοθέτες, σίγουρα γελάνε με το πως αντιμετωπίζουμε το θείο δώρο που μας χάρισαν. Πόσοι αναλογίζονται, πως αργά η γρήγορα, τώρα η σε 50 χρόνια, πρόκειται να πεθάνουν , να ξεχαστούν, να σβηστούν απο τον χάρτη; Πόσοι κατανοούν, πως , η ζωή, είναι απλά, μια τεράστια πλάκα ;\nΘρησκείες και αξιακά συστήματα γεμάτα θλίψη, "κανόνες", που "δείχνουν" , του πόσο "σοβαρή"- "αμαρτωλή" - επικίνδυνη - ανέραστη είναι η (πρέπει να είναι κατ εκείνους) η ζωή. Να ξεκαθαρίσουμε επιτέλους κάτι. Άλλο υπευθυνότητα, κι άλλο σοβαρότητα. Άλλο πώρωση, κι άλλο στέκομαι στο ύψος των περιστάσεων σε ακραίες περιστάσεις. Άλλο αυτοπειθαρχία, αυτογνωσία, αυτοεξέλιξη, αυτομόρφωση, κι άλλο υποταγή, εξουσία, στερεότυπα, κανόνες. Άλλο θέτω όρια, κι άλλο, σκοτώνω, κατακρίνω, η φιμώνω ,οτι είτε δεν κατανοώ , είτε οτι δεν συμφωνεί με τις ιδέες μου.\nΤο αξιακό σύστημα που υπάρχει τις τελευταίες χιλιάδες χρόνια, είναι απάνθρωπο, αντιφυσικό, εχθρικό προς την εξέλιξη και σαδιστικό για τον ανθρώπινο ψυχισμό!!!\nΗ εποχή που ξημερώνει και επίσημα στις 21/12/2012 , είναι εποχή αναστοχασμού, αναθεώρησης, αναγέννησης. Οι αιώνες που θα έρθουν, οι αιώνες της Υδροχοικής εποχής (αιώνες Εωσφορικοί) θα φέρουν νέο ήθος, νέα πνοή, νέες ιδέες. Η ανθρωπότητα θα περάσει στο στάδιο που θα "τσαλακώσει" και θα "τσαλακωθεί". Θα "φύγει"το ακριβό κουστούμι , οι γεμάτες "κύρος" στολές , οι μεγαλοπρεπής δεξιώσεις, η πίστη σε "αξίες" και "ιδανικά" θανάτου, ολέθρου, βίας και πόνου, δηλαδή, ολες αυτές οι βαρύγδουπες αξίες του τίποτα. Θα γίνει κατανοητό, πως όλα είναι παροδικά, ρευστά, αμφίβολα, κι ως τέτοια, πρέπει να μην δενόμαστε με αυτά, αλλά ολόψυχα, να γελάμε, να μορφωνόμαστε, να χαιρόμαστε, να αγαπάμε, να ΓΛΕΝΤΑΜΕ.\nΑν εξετάσουμε τον συμβολικό Μύθο του Εωσφόρου, θα δούμε ένα παιδί των "Ουρανών", που αρνήθηκε να δεχθεί να είναι υπηρέτης των "πρέπει". Θα δούμε την πρώτη και ίσως την μοναδική λάμψη ελευθερίας, στην Ιουδαιοχριστιανική κοσμοθεώρηση. Στον μύθο αυτόν, εντοπίζουμε την πρώτη "κωμωδία" . Πως να ονοματίσεις αλλιώς, ενα ον πλήρως εξαρτημένο απο τον δημιουργό του, το οποίο περήφανα, αγέρωχα, ηρωικά, προσπάθησε έστω και μάταια, να κατακτήσει , τον "Θρόνο" του Πατρός του ;. Ο Εωσφόρος, που όπως λέει και η λέξη, φέρει το Φως, είναι η μόνη συμβολική φιγούρα στην Ιουδαιοχριστιανική όψη, που σε κάνει να "γελάς", να αυτοσαρκαστείς, να "τσακαλωθείς", γιατί ήταν ο μόνος ατελής, ο μόνος ανθρώπινος, ο μόνος πραγματικά ζωντανός, σε ένα τσίρκο, από πιστά και γκρίζα στρατιωτάκια, όπως αυτά των Υπηρετών του Γιαχβέ.\nΌποιος φέρει το Φως της γνώσης, της ελευθερίας, της αγάπης και εν τέλη, της ζωής της ίδιας, γνωρίζει, πως , μόνο αν η ζωή αντιμετωπιστεί σαν μια απέραντη παιδική χαρά, θα βιωθεί αληθινά .\nΑς αγαπήσουμε τα λάθη μας, ας κατεβάσουμε απο τους "θρόνους" τους, ολους εκείνους που νομίζουν πως οι "θέσεις" που κατέκτησαν, είναι συνώνυμο του εαυτού τους, η που νομίζουν πως, τα "κατορθώματα" τους, η οι περιουσίες τους, αξίζουν κάτι πέραν, χλευασμού και αποστροφής. Καμιά ανθρώπινη πράξη, κανένα ανθρώπινο κατασκεύασμα, καμιά ανθρώπινη δημιουργία, δεν πρόκειται να επιζήσει, (όπως κι εμείς οι ιδιοι) πράγμα που σημαίνει, πως τίποτα πραγματολογικά δεν εχει αξία, απο οσα "κτίζουμε" η "μαχόμαστε" σε αυτό τον κόσμο. Το μόνο που θα μείνει, τα μόνα που θα έχουν αξία, θα είναι η αίσθηση του πως έζησαν οι άνθρωποι, το αν απόλαυσαν την διαμονή τους στην Γη, αν γέλασαν , αν εξελίχθηκαν, αν αγάπησαν, αν ερωτεύτηκαν . Όλος ο πλανήτης, ας γίνει μια απέραντη παιδική χαρά δημιουργίας και εκστασης. !!!\nΟικονομικές προσωπικές τραγωδίες, εξάρτηση από αγαθά, προσήλωση σε κοινωνικοπολιτικά μοντέλα που θεοποιούν την σάρκα, την ύλη, την "μεγαλομανία" μας, έρχεται η εποχή, να αντικατασταθούν απο μοντέλα εμποτισμένα με το πνεύμα του υγιούς Εγωισμού, της υγιούς ομαδικότητας, ενότητας, προσφοράς, γέλιου και απόλαυσης!!!\nΑυτοσαρκασμός - αυτοταπείνωση - ξέφρενη κοροϊδία ημών και όσων παίρνουν στα "Σοβαρά" τους ρόλους τους - Γνώση -εξέλιξη και υπέρμετρη αλαζονεία. Αυτά είναι τα μηνύματα της εποχής του Υδροχόου! Αυτό εστί το φως του Εωσφόρου .Ακόμα και η χρήση του προτύπου του μύθου του Εωσφόρου, με βάση τις Ιουδαιοχριστιανικές γραφές, εκεί ακριβώς αποσκοπεί, στο να σοκάρει, να προβληματίσει, να "τρομάξει" ενω εν τέλη, θέλει μόνο να ελευθερώσει, κάθε εγκλωβισμένο, φοβικό και προγραμματισμένο Νου. Πότε ηταν η τελευταία φορά που έκανες μονάχα εκείνο που σε πρόσταξε η καρδιά ; Πότε ηταν η τελευτάια φορά που παραμέρισες τον εγωισμό και τον προγραμματισμό σου, για να αγκαλιάσεις κάποιον που αγαπάς ; Πως νιώθεις οταν κοιτάς στα μάτια τα παιδιά σου ; Πως αισθάνεσαι, που ζείς δέσμιος , οπως κάποιοι άλλοι, κάποτε, όρισαν να ζείς ;\nΘα πληγωθει η περηφάνια σου ; Θα πονέσει ο εγωισμός σου ; Θα χάσεις "κεκτημένα" ; Τίποτα δεν είναι κεκτημένο, κι αν δεν αντέχεις τον πόνο, πως θα αντέξεις την χαρά ;\nΑυτή την παιγνιώδη αυτο-σαρκαστική "αποκαλυπτική" αλήθεια, θα εντοπίσετε και μέσα στο πόνημα του Αστρέα - Επανάσταση του Αυγερινού (καθώς και στις"γραφές" από κάθε εναν ενσαρκωμένο Εωσφόρο ανα τον πλανήτη που μεταδίδει μηνύματα αλήθειας και ελευθερίας.) Ένα πόνημα, που αρκετοί, έσπευσαν να το παρομοιάσουν με βίβλο του Αντιχρίστου κι άλλες παρόμοιες ανοησίες, δίχως προφανώς, είτε να το μελετήσουν, είτε να το κατανοήσουν. Δεν παίρνουμε στα "σοβαρά" όσα κάνουμε. Τίποτα δεν είναι άξιο να μας φέρει στον μίζερο ψυχισμό του μέσου μαζανθρώπου (μάζα και ο γραφών, μην πλανάστε!!!). Η ανθρωπότητα, θα αυτοεκπληρώσει με μαθηματική ακρίβεια τις πεποιθήσεις της. Όσα σκέφτονται, οσα φοβούνται, οσα πιστεύουν, θα γίνουν και το μέλλον τους. Απο την στιγμή, που η ανθρωπότητα , πιστεύει, πως θα έλθει ο "Αντίχριστος", αυτός θα πρέπει να αναμένεται τα επόμενα χρόνια/δεκαετίες Αν πάψει να πιστεύει σε "Σατανικές ελεύσεις", τότε κανείς και ποτέ δεν θα έρθει! Όλα είναι στο μυαλό, διότι το μυαλό ορίζει, χτίζει και διαμορφώνει. Αν ολοι οι άνθρωποι αύριο το αποφασίσουν, μπορούν να φτιάξουν εναν επίγειο παράδεισο, άφθονης τροφής και αφθονίας αγαθών για όλους. Αν οι άνθρωποι το αποφασίσουν, απο αύριο θα μπορούσαν να ζουν αγαπημένοι, ενωμένοι, χαμογελαστοί, μετατρέποντας το αύριο στο ωραιότερο τοπίο... Όμως αυτό, δεν πρόκειται να συμβεί , οσο θρησκείες, υλιστικά αξιακά συστήματα, η ιδιοτελής προσωπικότητες, λυμαίνονται και ελέγχουν τις κοινωνίες των ανθρώπων..\nΣπάστε τα δεσμά γιατί...\nΕίμαστε στο σημείο μηδέν!\nΑς το Γιορτάσουμε, επιτέλους!!!\nO Ajusshi All Men Must Die έγραψε: στις 16:31, 25-08-12:\nΑρχική Δημοσίευση από Οιζε\nΣας ενημερώνουμε ότι η παγκόσμια επανάσταση είναι αναπόδραστη κι ότι -παρότι δεν είναι ακόμη ορατό- στο μέλλον θα θεωρηθεί ως μια πλήρης οντολογική (κι όχι απλώς πολιτική) μεταστροφή με αλληγορική απόχρωση την αμνηστία του Εωσφόρου.\nΕνημερωθείτε για όσα κοσμοϊστορικά έπονται να συμβούν και για το ακριβές νόημα των μετα-ουμανιστικών εωσφορικών ιδεωδών εδω:\nΔεν μας κάνεις μια περίληψη, μια και τα ξέρεις, στο τι θέλει να πει ο ποιητής\nνα μην κάθομαι να βλέπω μία ώρα βίντεο;\n(μπας και καταλάβουμε και μεις οι αμύητοι τίποτα)\nO Νωεύς επιπεδο : Μηδεν έγραψε: στις 23:08, 25-08-12:\n... Και επειδή δεν μπορέσαμε να το κάνουμε μόνοι μας, ...\n...η ιστορία, ως άτεγκτος κριτής, αποφάνθηκε τελικά, ότι ήμασταν απλά ένας ακόμη "μη λαός", ταλαίπωροι μεταξύ ελληνικότητας και ιουδαϊσμού, κάτω από το κακοφορμισμένο ιδεολόγημα του λεγόμενου "ελληνοχριστιανισμού", μία αίρεση διπλά πιο σκοταδιστική, αντι-ιστορική και εξωφρενικά αναποτελεσματική, για το σχηματισμό ενός λαού με γόνιμο παρόν και για βιώσιμο μέλλον! Δλδ, ως μη λαός, δεν υπήρξαμε ούτε "Έλληνες" ούτε "Χριστιανοί", αλλά ψευδεπίγραφοι κατά έξωθεν παραγγελία!\n... Ας μη θεωρούμε τον Έλληνα αρνητικό πρότυπο ...\nΗ αναδυόμενη Παγκόσμια Επανάσταση εγκαινιάζεται εδώ από τη νέα μυθοποιϊα.... ΑΜΝΗΣΤΙΑ ΣΤΟΝ ΕΩΣΦΟΡΟ ΤΩΡΑ!!!\nΤον "Αρχαίο", αυτόν που φυλάκισε ο "Νεο- " στα μουσεία, φυσικά, όχι!\nΤο αίτημα για ΑΜΝΗΣΤΙΑ, κατά τον Ισαάκ το Σύριο( και την ταπεινή μου προσδοκία!), θα απαντηθεί θετικά και σύντομα!\nΔυστυχώς, φίλε μας, η μύηση είναι πορεία σε άνυδρο τόπο, προς αναζήτηση ενός λασπότοπου έστω, που δεν πρόλαβε ακόμη ο ήλιος του μεσημεριού να αποξηράνει...Θα σου πρότεινα να κάτσεις στη σκιά των τόσων περιλήψεων, που λίγο πολύ όλοι μας κουβαλάμε, ακόμη κι ως "αμύητοι"!\nO the_truth έγραψε: στις 00:30, 26-08-12:\nΣορρυ που θα διακοψω αυτον τον οργασμο μεταφυσικης αλλα να σημειωσω οτι οι ηθικες αξιες στον ανθρωπο ειναι εμφυτευμενες στα γονιδια και στα ενστικτα του ωστε να επιβιωσει σε εναν αγριο κοσμο που υπαρχει εδω και 1.000.000 χρονια εναντια στις δυναμεις της φυσης. Οποτε δεν προκειται να φυγουν με καμμια μυστικιστικη αποκαλυψη ή ''οντολογικη'' επανασταση.Αν ο ανθρωπος των σπηλαιων εβλεπε οτι καποιος κλεβει τα λιγοστα εργαλεια του θα του κοβε τα χερια του κλεφτη δεν θα σκεφτοταν για τις αξιες.Ετσι γεννηθηκε η αξια της δικαιοσυνης.Αυτο ισχυει σε αρκετο βαθμο και στο συγχρονο κοσμο.\nΑν ολοι οι άνθρωποι αύριο το αποφασίσουν, μπορούν να φτιάξουν εναν επίγειο παράδεισο, άφθονης τροφής και αφθονίας αγαθών για όλους. Αν οι άνθρωποι το αποφασίσουν, απο αύριο θα μπορούσαν να ζουν αγαπημένοι, ενωμένοι, χαμογελαστοί, μετατρέποντας το αύριο στο ωραιότερο τοπίο... Όμως αυτό, δεν πρόκειται να συμβεί , οσο θρησκείες, υλιστικά αξιακά συστήματα, η ιδιοτελής προσωπικότητες, λυμαίνονται και ελέγχουν τις κοινωνίες των ανθρώπων..\nΜια σημεωση εδω κατι που δεν καταλαβα.Στην κοινωνια που ονειρευστε με τις προσταγες της καρδιας την αυθορμητικοτητα την απεραντη παιδικη χαρα κλπ κλπ ποιος θα εργαζεται ακριβως και θα συντηρει τις παραγωγικες δυναμεις της κοινωνιας?\nO Mr.Blonde έγραψε: στις 01:53, 26-08-12:\nΓια να καταλαβω και εγω ο μεσος ανθρωπος,που δεν κατανοει απολυτα τις εωσφορικες αρλουμπες που γραφονται εδω μεσα,τι ακριβως πρεσβευει για εσας ο λεγομενος εωσφορος;\nΚαι μιλαμε για τον γνωστο λουσι ή μηπως υπαρχει και αλλος που δεν τον ξερω.\nO Knight.of.Creat έγραψε: στις 02:42, 26-08-12:\nΕίναι αποδεδειγμένο, πως μπορούμε να παρέμβουμε διαμέσου της συνείδησης, σε ολες τις βιολογικές μας λειτουργίες, οπως είναι επίσης αποδεδειγμένο, πως τα γονίδια μπορούν να προιδεάσουν εναν άνθρωπο για τις ροπές που θα ακολουθήσει. Είναι απλά θέμα βούλησης. Η καραμέλα του ανθρώπου των σπηλαίων πρέπει να τελειώνει κάποτε. Εδω και τουλάχιστον 9.000 χρόνια, ο λευκός άνθρωπος ζει σε οργανωμένες κοινωνίες, με νόμους, κανόνες και θεσμούς, άλλοτε βάρβαρους, κι άλλοτε πολιτισμένους και διαρκώς εξελίσσεται. Κανείς δεν είπε πως ο άνθρωπος δεν εχει ζωώδη πλευρά, η οτι δεν εχει ένστικτα πολλάκις αγριότερα των θηρίων της φύσης. Όμως, κάνω λόγο για πορεία αιώνων, κι οχι για την επαύριο. Η ανθρωπότητα, η θα κάνει το μεγάλο άλμα για μια εκλεπτυσμένη "νέα" κοινωνία, η θα καταστραφεί σε παγκόσμιους πολέμους. Απλά πράγματα.\nΚαι ποιός σου είπε εσένα, οτι η εργασία, δεν μπορεί να εναρμονιστεί με την χαρά και την πρόοδο ενός ανθρώπου ; Η Εργασία απελευθερώνει, αρκεί να υπάρχουν κατοχυρωμένα δικαιώματα και αντίστοιχη ανταμοιβή του κόπου μας. Μιλάω για ενα εντελώς καινούργιο κοινωνικό μοντέλο, που τα χρόνια που θα έρθουν θα γεννηθεί απο τις στάχτες του παλαιού κόσμου. Σου προτείνω το Ντοκιμαντέρ-κίνημα, Thrive movement καθώς και το Venus Project για να καταλάβεις τι θέλω να πω. Υπάρχουν υποτιτλισμένα στο youtube, αναζήτησε τα .\nΜε εκνευρίζουν οι νοητικά τεμπέλιδες που δεν σέβονται τον κόπο του άλλου.


Πιπέρι και σπασμένες γραμμές: Αραβουργήματα\nΟ εκπληκτικός εκδοτικός οίκος που ονομάζεται Gutenberg δεν έχει πάψει να μου προκαλεί έκπληξη. Πέρσι, περίπου τέτοια εποχή, είχα εντοπίσει σε ένα ξεχασμένο βιβλιοπωλείο μερικά «τεύχη» της λογοτεχνικής σειράς που είχε εγκαινιάσει τον Φεβρουάριο του 1993, τη «Λογοτεχνία για νέους». Κύριο μέλημά μου ήταν να βρω τη συλλογή διηγημάτων του Κάφκα, «Ο καλλιτέχνης της πείνας» – επίσης, ήθελα να δω, αν η συλλογή του Τζόυς «Η πανσιόν και άλλα διηγήματα» περιέχει κάποιο διήγημα που δεν υπάρχει στους «Δουβλινέζους» (δε νομίζω να περιέχει, όμως). Τέλος, έψαχνα να βρω και την «Ιστορία του Τάουν-Χο» του Μέλβιλ, αν και θυμόμουν ότι η συγκεκριμένη ιστορία αποτελεί ένα κεφάλαιο του «Μόμπι Ντικ». Δεν βρήκα τίποτα από αυτά και έτσι κατέληξα με δύο από τα πέντε «Ιταλικά Χρονικά» του Σταντάλ και το «Ίθαν Μπραντ» του Χώθορν.\nRAFFAELLO SANTI «Η Κυρία με τον Μονόκερο»\nΠώς φτιάχνεις μια λογοτεχνία για νέους; Εφ'όσον ο Gutenberg είναι ένας εκδοτικός οίκος για απαιτητικούς αναγνώστες, τότε, έδωσα μόνος μου την απάντηση, ξεκινάς να φτιάχνεις νέους απαιτητικούς αναγνώστες. Και παράλληλα, εκλεπτύνεις το γούστο τους και ενισχύεις την καλαισθησία τους – πράξεις που θα εκτιμηθούν δεόντως λίγα χρόνια αργότερα. Συγκεντρώνει 39 υπέροχους τίτλους υπέροχων συγγραφέων (12 εξ αυτών ακούω πρώτη φορά και ακόμα περισσότεροι τίτλοι που αγνοώ επιδεικτικά... πράγμα που σημαίνει ότι οι φιλοδοξίες του εκδοτικού δεν καρποφόρησαν στην νεανική μου ψυχή! Στερνή μου γνώση να σ' είχα πρώτα). Τα κείμενα σπάνια ξεπερνούν τις 100 σελίδες για να μπορούν να συμβαδίζουν με την νεανική ανυπομονησία, έχουν ωραία και ευανάγνωστα τυπογραφικά στοιχεία, διαθέτουν έντονες κόκκινες πινελιές που αιχμαλωτίζουν το βλέμμα και δίνουν χαρακτήρα στην έκδοση. Και φυσικά, αραβουργήματα! Ένα περίπλοκο γεωμετρικό μοτίβο στην αρχή ενός βιβλίου, κάποια διακριτικά εικονίδια που παρεμβάλλονται ανάμεσα στα κεφάλαια, αρχιγράμματα, ιδιαίτερη αρίθμηση – σημάδια μιας αλλοτινής τυπογραφικής παρουσίασης.\nΚαλή λογοτεχνία χωρίς καλή ζωγραφική δεν νοείται. Έτσι, τα εξώφυλλα των βιβλίων φιλοξενούν (σε μικρότερη κλίμακα απ' αυτή που θα χαιρόταν το μάτι) σημαντικούς πίνακες ζωγραφικής, πληροφορίες των οποίων μαθαίνουμε στο αυτί των βιβλίων. Το υπόλοιπο εξώφυλλο διανθίζεται με μοτίβα από ομπρέλες (σαν γλυπτό του Ζογγολόπουλου), στην αρχή με χάλασε κάπως αλλά στο τέλος κατέληξε να μου αρέσει. Αυτό που με εντυπωσίασε είναι ότι στις πρώτες σελίδες κάθε τόμου υπάρχει ένα κόκκινο πλαίσιο πορτραίτου όπου εντός του είναι κολλημένη μία φωτογραφία που προσιδιάζει στις παλιές γκραβούρες – είναι κολλημένη μόνο στο πάνω μέρος της, σαν κάποιο αγαπημένο σου πρόσωπο σου κόλλησε την φωτογραφία του για να κάνει πιο προσωπικό το δώρο του. Δε ξέρω ποιος και γιατί το σκέφτηκε αυτό, αλλά μου άρεσε πάρα πολύ.\nΌλα αυτά θα τραβήξουν, άραγε, τους νέους προς τα βιβλία; Ποιος ξέρει! Αν τους τραβήξουν όμως, είναι σίγουρο ότι αυτό θα διαρκέσει για πάντα. Και αυτό είναι το κερδισμένο στοίχημα για έναν εκδοτικό που δεν στηρίζεται στο εφήμερο αλλά στοχεύει στην μακροπρόθεσμη σχέση μας με την λογοτεχνία και τις απολαύσεις της. Είναι περιττό να προσθέσω ότι, τα συγκεκριμένα βιβλία δεν εξαντλούνται στους νέους αναγνώστες αλλά αφορούν όλον τον κόσμο. Όπου τα συναντήσετε αγοράστε τα αμέσως, μην διστάσετε, όταν βρέχει λογοτεχνία μην κρατάτε ομπρέλα – να, λοιπόν, μια (αυτοσαρκαστική, από μέρους του εκδοτικού) ερμηνεία για τις ομπρέλες στο εξώφυλλο!\nGEORGES ROUAULT «Ο μαθητευόμενος εργάτης»\nΔε θα αναφέρω κάποιο απόσπασμα από τα «Ιταλικά Χρονικά» του Σταντάλ, πρόκειται για περιπετειώδεις αφηγήσεις μιας εποχής που ο Σταντάλ αγαπούσε ιδιαιτέρως, τον 16ο αιώνα, γεμάτες δολοπλοκίες, δολοφονίες, έρωτες, θανάτους, αίμα, δάκρυα και ιδρώτα. Είναι γραμμένες έτσι ώστε να δεσπόζει μια «απουσία ύφους» αν και δεν μπορείς να αγνοήσεις το γοητευτικό ύφος του μεγάλου Σταντάλ – μπορεί να γράφει συνεχώς για Καρδινάλιους, Ηγούμενες και Επισκόπους αλλά είναι ευρέως γνωστό πια ότι κυρίως... ο τύπος κάνει παπαδές! Ωστόσο, θα αντιγράψω ένα απόσπασμα του «διανοητή» Χώθορν που επίσης κάνει παπάδες (βλ. «Άλικο γράμμα»).\n[...] Ύστερα, ακολούθησε εκείνη η πλατιά διανοητική ανάπτυξη, που, κατά την εξέλιξή της, διατάραξε την ισορροπία μεταξύ του νου και της καρδιάς του. Η Ιδέα, που είχε κυριέψει τη ζωή του, είχε ενεργήσει σα μέσον μορφωτικό, είχε συνεχίσει να καλλιεργεί τις δυνάμεις του ως το ανώτατο σημείο που επιδέχονταν· τον είχε ανυψώσει από το επίπεδο αγράμματου χειρώνακτα σ' ένα αστροφωτισμένο ύψωμα, όπου οι φιλόσοφοι της γης, φορτωμένοι πανεπιστημιακές γνώσεις, μάταια θ' αγωνίζονταν να σκαρφαλώσουν ακολουθώντας τον. Αυτά, όσο για την διάνοια! Αλλά πού ήταν η καρδιά; Αυτή, αλήθεια, είχε μαραθεί... είχε ζαρώσει... είχε σκληράνει... είχε αφανιστεί! Είχε πάψει να συμμετέχει στον παγκόσμιο παλμό. Είχε χάσει το πιάσιμό του από την μαγνητική αλυσίδα της ανθρωπότητας. Δεν ήταν πια ένας αδελφός-άνθρωπος, ανοίγοντας τις αίθουσες ή τα μπουντρούμια της κοινής μας φύσης με το κλειδί της ιερής συμπάθειας, που του έδινε το δικαίωμα να συμμεριστεί όλα τα μυστικά της. Τώρα ήταν ένας ψυχρός παρατηρητής, κοιτάζοντας την ανθρωπότητα σαν το υποκείμενο του πειραματισμού του, και, τέλος, μεταμορφώνοντας άντρες και γυναίκες σε αντρείκελά του, και τραβώντας τα σύρματα που τους κινούσαν προς όσους βαθμούς εγκληματικότητας απαιτούσαν οι μελέτες του.\nΈτσι, ο Ίθαν Μπραντ έγινε ένας δαίμονας.\nVITTORE CARPACCIO «Ο Θρύλος της Αγίας Ούρσουλας: Η Συνάντηση των Μνηστευμένων»\nΟι μεταφράσεις των χρονικών του Σταντάλ ανήκουν στον Μανόλη Γιαλουράκη, ενώ εκείνη του «Ίθαν Μπραντ», στον Κοσμά Πολίτη. Όλες τους καλογραμμένες και υψηλής αισθητικής. Κάθε τόμος συνοδεύεται από ένα μικρό επίμετρο, με δυο λόγια για την ζωή και το έργο κάθε συγγραφέα. Αυτά είναι τα δημοφιλέστερα βιβλία της χρονιάς... του 1993. Αναζήτησέ τα για να έχεις άποψη. Νέα/Νέε (οπώς λέει και το ΚΚΕ) μην υποτάσσεσαι σε αμερικανοτραφείς ιμπεριαλιστικές λογοτεχνικές φούσκες. Αντιστάσου! Μην ψάχνεις... λίγη ζωή σε πολλές σελίδες αλλά πολλή ζωή σε λίγες σελίδες. Κάτω τα γκόλντεν μπόιζ των μεγαλοεκδοτών!\nRosa Mund 13.2.17\nΔηλαδή, εγώ που πήρα το Ουέϊκφηλντ του Ναθάναελ Χώθορν, ζεστό-ζεστό, είμαι σε καλό δρόμο;\n"Το σπίτι με τα εφτά αετώματα" το διαβάσατε; Ως πότε, παλικάρια, θα ζώμεν στα στενά, κάντε ...βουρ στο Χώθορν.\nΣτον καλύτερο δρόμο είστε! Το «Ουέικφηλντ» είναι ένα από τα καλύτερα διηγήματα που έχουν γραφτεί και το «Σπίτι με τα εφτά αετώματα» ένα από τα καλύτερα βιβλία που έχουν γραφτεί! Αγαπώ πολύ τον Χώθορν... χωθείτε!!


ΚΥΡΙΟΣ ΙΗΣΟΥΣ ΧΡΙΣΤΟΣ LORD JESUS CHRIST: 1) Η ΨΥΧΗ ΠΡΕΠΕΙ ΠΑΝΤΑ ΝΑ ΕΙΡΗΝΕΥΕΙ ΧΩΡΙΣ ΝΑ ΧΑΝΕΙ ΚΑΙΡΟ. 2)Η ΕΙΡΗΝΙΚΗ ΚΑΤΟΙΚΙΑ ΤΗΣ ΨΥΧΗΣ. 2 ΟΜΙΛΙΕΣ(MP3)\n1) Η ΨΥΧΗ ΠΡΕΠΕΙ ΠΑΝΤΑ ΝΑ ΕΙΡΗΝΕΥΕΙ ΧΩΡΙΣ ΝΑ ΧΑΝΕΙ ΚΑΙΡΟ. 2)Η ΕΙΡΗΝΙΚΗ ΚΑΤΟΙΚΙΑ ΤΗΣ ΨΥΧΗΣ. 2 ΟΜΙΛΙΕΣ(MP3)\nἩ ψυχή πρέπει νά εἰρηνεύει πάντα χωρίς νά χάνει καιρό(σχολιασμός σέ ἀντίστοιχο κεφάλαιο τοῦ Ἀοράτου Πολέμου-Ἁγίου Νικοδήμου Ἁγιορείτου)π. Σάββας 11-10-09.\nἩ εἰρηνική κατοικία τῆς ψυχῆς(σχολιασμός σέ ἀντίστοιχο κεφάλαιο τοῦ Ἀοράτου Πολέμου-Ἁγίου Νικοδήμου Ἁγιορείτου)π. Σάββας 18-10-09.\nΑναρτήθηκε από Ieromonahos Savvas στις 9:33:00 π.μ.\nΕτικέτες ΕΙΡΗΝΗ ΨΥΧΗΣ mp3, Η ΨΥΧΗ ΠΡΕΠΕΙ ΠΑΝΤΑ ΝΑ ΕΙΡΗΝΕΥΕΙ ΧΩΡΙΣ ΝΑ ΧΑΝΕΙ ΚΑΙΡΟ mp3, mp3


Γενική απεργία για τη βία στην Ταξίμ - «Παράνομη» την έκρινε η κυβέρνηση\nMonday, 17 June 2013 13:32\n«Παράνομη» έκρινε ο υπουργός Εσωτερικών της Τουρκίας την 24ωρη γενική απεργία που κήρυξαν για σήμερα τα εργατικά συνδικάτα στον απόηχο της αιματηρής επιχείρησης εκκένωσης της Πλατείας Ταξίμ το Σάββατο στην Κωνσταντινούπολη.\nΗ απόφαση για απεργία ελήφθη ύστερα από τα βίαια επεισόδια που σημειώθηκαν χθες στην Κωνσταντινούπολη και την Άγκυρα ανάμεσα σε διαδηλωτές και αστυνομικούς.\nΠάντως, και σήμερα νωρίς το πρωί σημειώθηκαν επεισόδια ενόψει των προγραμματισμένων διαδηλώσεων των συνδικάτων, όπως υποστήριξαν ακτιβιστές στο Γερμανικό Πρακτορείο Ειδήσεων.\nΤα δύο μεγάλα συνδικάτα KESK και DISK κήρυξαν απεργία ζητώντας «τέλος της αστυνομικής βίας». «Ζητούμε να τερματιστεί η αστυνομική βία αμέσως», δήλωσε ο εκπρόσωπος του KESK Μπακί Τζινάρ στο Γαλλικό Πρακτορείο.\nΕπίδειξη δύναμης απο τον Ερντογάν\nΧθες ο πρωθυπουργός Ρετζέπ Ταγίπ Ερντογάν προέβη σε μία ακόμη επίδειξη δύναμης ενώπιον χιλιάδων οπαδών του που συγκεντρώθηκαν στην Κωνσταντινούπολη.\nΤην ίδια ώρα, ήταν σε εξέλιξη η επέμβαση της αστυνομίας σε πολλές περιοχές της πόλης εναντίον διαδηλωτών.\nΠληροφορίες έκαναν λόγο για έναν σημαντικό αριθμό τραυματιών, αλλά και προσαγωγών.\nΟ Ταγίπ Ερντογάν ανακοίνωσε ότι θα συνεχιστούν οι συγκεντρώσεις του κόμματός του υπό τον γενικό τίτλο «σεβασμός προς τη λαϊκή βούληση». Μετά τη συγκέντρωση του Σαββάτου στην Άγκυρα και της Κυριακής στην Κωνσταντινούπολη, ανέφερε ότι στις 22 και 23 Ιουνίου θα γίνουν συγκεντρώσεις στην Ερζουρούμ και τη Σαμψούντα.\nΟ Τούρκος πρωθυπουργός τόνισε ότι «δεν συμπεριφέρεται σαν δικτάτορας», ενώ εξαπέλυσε επίθεση εναντίον των διαδηλωτών, της αξιωματικής αντιπολίτευσης (Ρεπουμπλικανικό Λαϊκό Κόμμα) και των διεθνών μέσων ενημέρωσης.\nΑπευθυνόμενος ονομαστικά στο BBC, το CNN και το πρακτορείο ειδήσεων Reuters, είπε «να δείξετε και αυτή την εικόνα», εννοώντας το πλήθος στην πλατεία Καζλίτσεσμε, όπου γινόταν η συγκέντρωση.\nΑπό τα βέλη του Ταγίπ Ερντογάν δεν ξέφυγε ούτε η Ευρωπαϊκή Ένωση και αναφερόμενος στο ψήφισμα που ενέκρινε το Ευρωπαϊκό Κοινοβούλιο σχετικά με την κατάσταση στην Τουρκία, είπε «μην υπερβαίνετε τα όριά σας.\n«Δεν είστε αρμόδιοι να εκδίδετε αποφάσεις για την Τουρκία. Δεν αναγνωρίζουμε την απόφασή σας. Η Τουρκία αυτή τη στιγμή δεν είναι μέλος της ΕΕ. Εάν είστε ειλικρινείς, σας λέω ότι στην Ελλάδα έγιναν διαδηλώσεις και επεισόδια, όπου σκοτώθηκαν πολίτες, αλλά τους δώσατε οικονομική βοήθεια δισεκατομμυρίων ευρώ», δήλωσε χαρακτηριστικά ο τούρκος πρωθυπουργός.\nΔιαδηλωτές: Δεν θα παραδοθούμε\nΤαυτόχρονα οι διαδηλωτές τόνισαν ότι θα συνεχίσουν τον αγώνα τους και ότι δεν πρόκειται να καταθέσουν τα όπλα\n«Θα κερδίσουμε ξανά την πλατεία Ταξίμ και το Πάρκο Γκεζί», δήλωσε στο ΑΡ η εκπρόσωπος ενός από τις ομάδες των διαδηλωτών.\nΟι διαδηλώσεις ξέσπασαν στις 28 Μαΐου ενάντια στα σχέδια ανάπλασης του πάρκου Γκεζί της Κωνσταντινούπολης, αλλά πήραν πανεθνικές διαστάσεις. Σύμφωνα με τον ιατρικό σύλλογο, εκτιμάται ότι 5.000 άτομα έχουν τραυματιστεί και τέσσερις έχουν χάσει τη ζωή τους κατά τη διάρκεια των διαδηλώσεων.\nΟπως επισημαίνει το BBC, σε ένα σημαντικό μέρος του κέντρου της Κωνσταντινούπολης η κατάσταση παραμένει ρευστή.\nΗ αστυνομία έχει αποκλείσει όλους τους δρόμους που οδηγούν στην Πλατεία Ταξίμ και το Πάρκο Γκεζί, στο οποίο έχουν κατασκηνώσει εδώ και 18 ημέρες διαδηλωτές ενάντια στα σχέδια της κυβέρνησης για ανάπλασή του.\nΩστόσο, οι συγκρούσεις μεταξύ αστυνομικών και διαδηλωτών συνεχίστηκαν στις γύρω περιοχές, ενώ έγινε αλόγιστη χρήση δακρυγόνων και νερού.\nΣύμφωνα με το Reuters, αργά το βράδυ της Κυριακής σημειώθηκαν αναταραχές στους δρόμους περιμετρικά της πλατείας Ταξίμ, στο Νισάντασι και γύρω από τη γέφυρα του Γαλατά.\nΤο τουρκικό πρακτορείο Dogan ανέφερε ότι δεκάδες διαδηλωτές προσήχθησαν χθες στην Κωνσταντινούπολη, ενώ άλλοι 70 περίπου στην Άγκυρα.\nΟ ιατρικός σύλλογος της Αγκυρας ανακοίνωσε ότι μία 20χρονη γυναίκα τραυματίστηκε σοβαρά στην τουρκική πρωτεύουσα, όταν χτυπήθηκε στο κεφάλι από κάνιστρο δακρυγόνου.\nΟ Τουρκικός Ιατρικός Σύλλογος καταδίκασε την εκτεταμένη χρήση δακρυγόνων, προειδοποιώντας για τους κινδύνους που εγκυμονεί η υπερβολική αυτή έκθεση των ανθρώπων στα χημικά.


Alcatel A5 LED: To πρώτο smartphone με LED κάλυμμα - RevYou.gr\nΣχεδιασμένο για να είναι διασκεδαστικό και πάνω από όλα διαφορετικό σε ένα κόσμο γεμάτο με την ίδια τεχνολογία, η Alcatel παρουσιάζει το διαδραστικό smartphone με LED-κάλυμμα, Alcatel A5 LED.\nΤο A5 LED δεν είναι μόνο μοναδικό, αλλά είναι και εξαιρετικά έξυπνο. Με τις καινοτόμες λυχνίες LED να καλύπτουν το πίσω μέρος της συσκευής μπορείτε να λαμβάνετε ειδοποιήσεις φωτισμού και να δημιουργείτε τα δικά σας μοτίβα χρωμάτων, με αυτό τον τρόπο σας δίνετε η ευκαιρία να διασκεδάσετε και να αφήσετε την πραγματική σας προσωπικότητα να λάμψει.\nΝα είστε μοναδικοί\nΦωτίστε τις ειδοποιήσεις σας με διαφορετικό χρώμα φωτισμού για τις εισερχόμενες κλήσεις και τα μηνύματα, τις αφυπνίσεις και τελευταίο αλλά εξίσου σημαντικό για τις ειδοποιήσεις από τα social media. Τα μηνύματα του Facebook θα εμφανίζονται με μπλε χρώμα, τα μηνύματα του What’s App με πράσινο και του Snapchat με κίτρινο. Επιπλέον, μπορείτε να προγραμματίσετε το ακουστικό του A5 LED να γίνεται ροζ στις εισερχόμενες κλήσεις, πορτοκαλί στις αφυπνίσεις και κίτρινο στα μηνύματα κειμένου για μία διασκεδαστική και διαφορετική επαφή.\nΦωτίστε τη μέρα και τη νύχτα χρησιμοποιώντας την τεχνολογία Colour Catcher. Το A5 LED μπορεί να αναγνωρίσει οποιοδήποτε χρώμα απευθείας από την κάμερα και να ανάψει το ακουστικό σε αυτό το ακριβές χρώμα με το πάτημα ενός κουμπιού. Εντυπωσιακό, σωστά; Δημιουργήστε μοναδικά LED μοτίβα καλύμματος ακόμη και θέματα ταπετσαρίας για να ταιριάζουν με το χρώμα που τραβήξατε με την κάμερα σας! Εύκολα αλλάζεις – μία νέα εμφάνιση για το ακουστικό μπορεί να επιλεγεί κάθε μέρα για να ταιριάζει με τη διάθεση και το στυλ σας.\nΦωτίστε τη μουσική σας! Το Alcatel A5 LED προσφέρει απίστευτες φωτεινές προβολές μέσα από μία σειρά ζωντανών χρωμάτων. Εκτός από αυτό, οι φωτεινές προβολές ακολουθούν τον ρυθμό της μουσικής στο τηλέφωνό σας και εσείς μπορείτε να αλλάξετε μοτίβα με ένα απλό κούνημα, κάνοντας τις νυχτερινές βόλτες με τους φίλους σας ακόμη πιο διασκεδαστικές.\nΑς βγάλουμε μία selfie\nΤο Alcatel A5 LED σας καλύπτει, με μία 5MP, (μετατρέπεται σε 8MP) μπροστινή κάμερα η οποία συνοδεύεται με φλας για ακόμα πιο φωτεινές selfies και μία 8MP (μετατρέπεται σε 13 MP) κύρια κάμερα. Το λογισμικό Face Beauty είναι επίσης διαθέσιμο για άψογες εικόνες μαζί με την εφαρμογή Face Show, που σας επιτρέπει να μετατρέψετε τις selfies σας σε προσωποποιημένα video clips για περισσότερη διασκέδαση!\nΕξαιρετικά γρήγορη ταχύτητα\nΣτο σημερινό κόσμο, η ταχύτητα είναι τα πάντα. Αυτός είναι και ο λόγος που το A5 LED επωφελείται από την εξαιρετικά γρήγορη 4G LTE συνδεσιμότητα και τον 8-πύρηνο επεξεργαστή. Αυτά τα βασικά χαρακτηριστικά εξασφαλίζουν ότι τα πάντα, από φωτογραφίες και παιχνίδια μέχρι ταινίες και ιστοσελίδες, φορτώνονται ομαλά στην απίστευτη HD οθόνη 5,2 ιντσών.\nΤο A5 LED θα είναι διαθέσιμο στην Ελλάδα από τον Μάιο στην τιμή των 199€. Παρέχεται ένα μεταλλικό μαύρο LED πίσω-κάλυμμα και ένα επιπλέον μεταλλικό μαύρο ή μεταλλικό ασημί πίσω κάλυμμα για όταν θέλετε να κρατάτε χαμηλό προφίλ.\nΧαρακτηριστικά Alcatel A5 LED\nΠυρήνες: 8-πύρηνο 1,3GHz Cortex-A53\nΕσωτερική μνήμη/ RAM: 16GB/ 2GB, 32GB/ 3GB\nΜέγεθος οθόνης: 5,2″\nΑνάλυση οθόνης: 720 x 1280\nΑνάλυση κύριας κάμερας: 8 MP, f/2.0, autofocus, dual-LED (dual tone) flash\nΑνάλυση μπροστινής κάμερας: 5 MP, LED flash\nΜπαταρία: Li-Ion 2800 mAh\nΉρθε το application e-Fresh.gr για εύκολες αγορές εν κινήσει


Οι ασκήσεις που θα σου δώσουν πόδια... ποδοσφαιριστή - Gimnastirio.gr\nΟι ασκήσεις που θα σου δώσουν πόδια… ποδοσφαιριστή\nΕνενήντα λεπτά πάνω στο χορτάρι μοιάζουν με εφιάλτη για τα πόδια κάθε κατηγορίας ποδοσφαιριστή (και ιδίως για σένα, που μπορεί να έχεις πιει και μερικά ποτά το προηγούμενο βράδυ): γόνατα που λυγίζουν, αστράγαλοι που υποφέρουν, μηροί και γάμπες άκαμπτοι από το γαλακτικό οξύ και μέση που να μην μπορεί να στρίψει ούτε… επιτόπου.\nΑν θέλεις να παίζεις μπάλα σαν επαγγελματίας, εδώ θα βρεις τα μυστικά.\nΑυτή η πλειομετρική άσκηση χτίζει μέρα με τη μέρα όλο και πιο ογκώδεις μηρούς, όλο και πιο ενισχυμένα κάτω άκρα. Σε κάθε εκτίναξη -έπειτα από κάθισμα του κορμού με λυγισμένα γόνατα στις 90ο– διατήρησε την κοιλιά σφιχτή και ώθησε το σώμα με τις μύτες των ποδιών σου.


Θετικός στον κορονοϊό εμβολιασμένος βουλευτής του ΚΙΝΑΛ | Reader\nΥπουργείο Πολιτισμού: 8.000.000 ευρώ για τη στήριξη των κινηματογράφων\nΆδωνις Γεωργιάδης για φαρμακευτική κάνναβη: Η συζήτηση περί κωλοτούμπας είναι εύκολη αλλά λανθασμένη\nΤζόκερ: Αυτοί είναι οι τυχεροί αριθμοί – Πάνω από 2.600.000 ευρώ την Πέμπτη\nΕμβόλιο - Κυριακίδου: Η AstraZeneca δεν τήρησε τις συμφωνίες και κινηθήκαμε νομικά\nΓλυκά Νερά: Είδαμε αυτοκίνητο έξω από το σπίτι του ζευγαριού – Μαρτυρίες γειτόνων στο Reader\nΘετικός στον κορονοϊό εμβολιασμένος βουλευτής του ΚΙΝΑΛ\nΒουλευτής του ΚΙΝΑΛ βρέθηκε να είναι θετικός στον κορονοϊό παρόλο που είχε εμβολιαστεί και με τις δύο δόσεις του εμβολίου\nΘετικός στον κορονοϊό εντοπίστηκε ο βουλευτής του ΚΙΝΑΛ, Γιώργος Φραγγίδης, ο οποίος μάλιστα είχε εμβολιαστεί και με τις δύο δόσεις του εμβολίου.\nΣύμφωνα με ανάρτηση του ίδιου στο facebook μετά από ελαφρά συμπτώματα που εμφάνισε την Τρίτη έκανε self-test τα οποία βγήκαν θετικά και στη συνέχεια έκανε μοριακό τεστ το οποίο βγήκε και αυτό θετικό στον κορονοϊό.\nΑναλυτικά η ανάρτηση του βουλευτή:\nΦίλες και φίλοι, Μετά από κάποια ήπια συμπτώματα που είχα, έκανα σήμερα μοριακό τεστ για τον κορονοϊό και βγήκε θετικό. Έχω κάνει το εμβόλιο εδώ και 2,5 μήνες και οι πιθανότητες να μεταδώσω τον ιό δεν είναι μεγάλες (σύμφωνα μάλιστα με τους Ισραηλινούς ειδικούς, ένας εμβολιασμένος ενδέχεται να νοσήσει ελαφρά αλλά όχι να μεταδώσει τον κορονοϊό.\nΩστόσο, θεωρώ χρέος μου απέναντι στην κοινότητα, εκτός από την απαραίτητη ενημέρωση που ήδη έχω κάνει στον ΕΟΔΥ, να το γνωστοποιήσω και μέσω του Facebook. Φυσικά, θα ακολουθήσω τον απαραίτητο χρόνο καραντίνας. Ο ιός είναι πολύ πονηρός και ανθεκτικός και πρέπει να προσέχουμε πολύ. Εύχομαι σε όλους Καλό Πάσχα, με υγεία και υπομονή. Όλα θα πάνε καλύτερα.\nΦίλες και φίλοι, Μετά από κάποια ήπια συμπτώματα που είχα, έκανα σήμερα μοριακό τεστ για τον κορωνο'ι'ό και βγήκε...\nΔημοσιεύτηκε από Giorgos Fraggidis στις Πέμπτη, 22 Απριλίου 2021\n#Κορονοϊός #Κίνημα Αλλαγής ΚΙΝΑΛ


Τρεις γυναίκες έκλεψαν 9 τόνους πορτοκάλια στο Ναύπλιο | Athens Voice\n24.04.2020 | 12:58\nΤρεις γυναίκες έκλεψαν 9 τόνους πορτοκάλια στο Ναύπλιο\nΕίχαν αποπειραθεί να αφαιρέσουν άλλους 6,5 τόνους © Pixabay\nΣτη σύλληψη τριών γυναικών στην Αργολίδα προχώρησε η αστυνομία, καθώς με άγνωστους συνεργούς τους έκλεψαν τις τελευταίες ημέρες εννέα τόνους πορτοκάλια\nΤρεις γυναίκες οι οποίες τις τελευταίες ημέρες είχαν κλέψει εννέα τόνους πορτοκάλια και είχαν αποπειραθεί να αφαιρέσουν άλλους εξίμισι τόνους συνέλαβε η αστυνομία στην Αργολίδα.\nΌπως έγινε γνωστό, οι τρεις γυναίκες ηλικίας 28, 39 και 57 ετών συνελήφθησαν χθες στην κοινότητα Παναρίτι του Ναυπλίου, διότι μαζί με άγνωστους συνεργούς τους, αποπειράθηκαν να αφαιρέσουν από αγρόκτημα ποσότητα πορτοκαλιών, συνολικού βάρους 3,5 τόνων, τα οποία είχαν τοποθετήσει σε 70 σακιά. Όμως, έγιναν αντιληπτές και έπειτα από λίγη ώρα συνελήφθησαν.\nΣύμφωνα πάντα με την Αστυνομία, όπως προέκυψε από τις έρευνες, οι τρεις γυναίκες είχαν αφαιρέσει, μαζί με άγνωστους συνεργούς τους, στις 11 Απριλίου από το ίδιο αγρόκτημα στο Παναρίτι ποσότητα πορτοκαλιών βάρους δύο τόνων. Επίσης, στις 12 Απριλίου αποπειράθηκαν να αφαιρέσουν ένα τόνο και 200 κιλά πορτοκαλιών από αγρόκτημα στην κοινότητα Ανυφί του Ναυπλίου, ενώ στις 15 Απριλίου είχαν αφαιρέσει επτά τόνους πορτοκαλιών από κτήμα στην κοινότητα Μοναστηράκι του Άργους. Ακόμη, στις 18 Απριλίου, τα ίδια άτομα προσπάθησαν να αφαιρέσουν περίπου δύο τόνους πορτοκαλιών από αγρόκτημα πάλι στην περιοχή Μοναστηράκι.


koukidaki: Ο Γιάννης Παπαϊωάννου-Τσαρούχης και το Κόκκινο, γράφουμε\nΟ Γιάννης Παπαϊωάννου-Τσαρούχης και το Κόκκινο, γράφουμε\nΟ Γιάννης Παπαϊωάννου-Τσαρούχης, σε αυτόν τον τόμο, γράφει τις αναμνήσεις του από την Columbia, το PDR και το Sigma studio και το βιβλίο του κυκλοφορεί από τις εκδόσεις Φίλντισι. Χαρακτηριστικό της έκδοσης είναι η χρήση QR Codes μέσω των οποίων μπορούμε να ακούσουμε τα τραγούδια, για μια πληρέστερη εμπειρία. Αν θέλετε μπορείτε να βρείτε και το πρώτο του, «Πίσω από το τζάμι», που επίσης κυκλοφορεί.\nΟ Γιάννης Παπαϊωάννου-Τσαρούχης ήταν ηχολήπτης επί 35 χρόνια και έχει συνεργαστεί με όλους τους μεγάλους συνθέτες, στιχουργούς και τραγουδιστές από το 1965 ως και το 2000. Σε όλη του τη ζωή σχετίζεται με τη μουσική -ηχοληψία στον Μελωδία, μουσική επιμέλεια σε θεατρικές παραστάσεις, ραδιόφωνο...- ώσπου, η αγάπη του για τη μουσική έγινε κίνητρο για τη συγγραφή του πρώτου του βιβλίου το 2010. Το «Κόκκινο, γράφουμε» είναι το δεύτερο βιβλίο του.\nΔιαβάστε τι απαντά στις λίγες ερωτήσεις που του έκανα και κερδίστε το δικό σας αντίτυπο, προσφορά των εκδόσεων Φίλντισι.\nΓιάννης Παπαϊωάννου-Τσαρούχης: Δεν προέκυψε. Ήρθε μόνο του για δεύτερη φορά. (Η πρώτη ήταν το 2010 με την έκδοση ''Πίσω από το τζάμι'')\nΤο βιβλίο είναι βιωματικό. Ποιο στοιχείο υπερνικά όμως, η μαρτυρία ή η λογοτεχνική χροιά;\nΓ.Π.Τ.: Το βιβλίο έχει στοιχεία βιωματικά, συναντήσεις μέσα και έξω από τα studios και πολλές αλήθειες. Τώρα εάν υπερνικά η μαρτυρία ή η λογοτεχνία, το αφήνω στην κρίση του αναγνώστη.\nΕκτός από τους λάτρεις του ραδιοφώνου, ποιοι άλλοι αναγνώστες θα το αγαπήσουν;\nΓ.Π.Τ.: Αυτοί που τους αρέσουν τα ταξίδια, αυτοί που διαβάζοντάς το μπορούν να ακούσουν τραγούδια με τα Qr-Codes που υπάρχουν μέσα και είμαι σίγουρος ότι θα γυρίσω αρκετούς αναγνώστες πίσω σε χρώματα και μυρουδιές.\nΑν έπρεπε να το περιγράψετε με μία φράση, ποια θα ήταν αυτή;\nΓ.Π.Τ.: Να μιλάτε λίγο.\nΝα αγαπάτε πολύ.\nΚαι να κάνετε ησυχία, γιατί...\n«Αυτά που θα διαβάσετε δεν είναι απλές ιστορίες μνήμης, είναι η αναβίωση των στιγμών που έζησε ο Γιάννης Παπαϊωάννου με τον Μπιθικώτση, τον Διονυσίου, την Αλεξίου, τη Μοσχολιού, τον Άκη Πάνου, τον Χατζιδάκι, τον Λοΐζο, τον Σπανό, τη Γαλάνη... μορφές του ελληνικού τραγουδιού που χαράχτηκαν στο DNA μας».\nΤζίνα Δαβιλά, Διεύθυνση-Αρχισυνταξία στο iporta.gr, Ραδιοφωνική παραγωγός στο Ρ/Σ «Παλμός 99.5»


Τιμήθηκαν οι πρεσβευτές της Ελληνικής γαστρονομίας στο εξωτερικό\nΟι πρεσβευτές της Ελληνικής Γαστρονομίας στο εξωτερικό έδωσαν ένα μεγάλο, ηχηρό «παρών» στην έκθεση FOOD EXPO 2019 και τιμήθηκαν για τη συμβολή τους στη διάδοση των ελληνικών Tροφίμων και Ποτών.\nΣτην ειδική εκδήλωση που πραγματοποιήθηκε το πρωί της πρώτης μέρας της έκθεσης, έξι σπουδαίοι σεφ και επιχειρηματίες που δραστηριοποιούνται στην Αμερική και την Ευρώπη, ταξίδεψαν αποκλειστικά στην Ελλάδα για να μοιραστούν την εμπειρία και τη γνώση τους για την ελληνική γαστρονομία και τη θέση της στο εξωτερικό.\nΗ εκδήλωση ξεκίνησε με το χαιρετισμό του διάσημου Σεφ Γιώργου Καλομπάρης που δραστηριοποιείται στην Αυστραλία ο οποίος έδωσε το στίγμα των ελληνικών Τροφίμων και Ποτών στη μακρινή ήπειρο. Αμέσως μετά νέοι έλληνες σεφ που εργάζονται και διακρίνονται στα καλύτερα εστιατόρια της Ευρώπης έστειλαν το δικό τους μήνυμα για τα δικά τους αγαπημένα ελληνικά προϊόντα, αυτά που χρησιμοποιούν στα εστιατόρια τους. Συγκεκριμένα μίλησαν οι Σεφ: Ασημάκης Χανιώτης: Executive Chef, Pied a Terre του Λονδίνο, Θάνος Φέσκος Assistant Head Chef, Geranium 3 Michelin Star της Κοπεγχάγης και ο Νικόλας Τσικνάκος Chef στο Da Mimmo στις Βρυξέλλες.\nΑριστερά: Ο Υπουργός Αγροτικής Ανάπτυξης και Τροφίμων κ. Σταύρος Αραχωβίτης βράβευσε τον κ. Νικ Λιβανό, Δεξιά: Ο πρόεδρος της Forum A.E Νίκος Χουδαλάκης, βράβευσε τον κ. Κωνσταντίνο Ερίνκογλου.\nΗ παρουσιάστρια της εκδήλωσης, δημοσιογράφος γαστρονομίας και συγγραφέας κα. Νανά Δαρειώτη κάλεσε στη σκηνή πρώτες δύο κυρίες που τιμούν την ελληνική κουζίνα στο εξωτερικό. Οι γνωστές Σεφ Νταϊάνα Κόχυλα και Ντίνα Νικολάου, μίλησαν για το δικό τους αγώνα στη διάδοση των ελληνικών Τροφίμων και Ποτών στις ΗΠΑ και τη Γαλλία.\nΑμέσως μετά οι τιμώμενοι καλεσμένοι της εκδήλωσης ανέβηκαν στη σκηνή και μίλησαν για την πορεία τους στο εξωτερικό αλλά και μοιράστηκαν τις σκέψεις και τις εμπειρίες τους για τα ελληνικά Τρόφιμα και Ποτά. Ο κ. Νικ Λιβανός ιδιοκτήτης του ελληνικού εστιατορίου Molyvos στη Νέα Υόρκη, ο Ανδρέας Μαυρομάτης ιδιοκτήτης του ελληνικού εστιατορίου Le Mavrommatis στο Παρίσι, ο κ. Κωνσταντίνος Ερίνκογλου ιδιοκτήτης του ελληνικού εστιατορίου Notos στις Βρυξέλλες, ο κ. Γιάννης Φιλιππίδης ιδιοκτήτης του Yolenis στο Rhode Island των ΗΠΑ και οι ιδιοκτήτριες του ελληνικού εστιατορίου Evi Evane στο Παρίσι Μαρία Νικολάου και Ντίνα Νικολάου. Όλοι μίλησαν για τις δυσκολίες που συνάντησαν στην αρχή, στο να βρουν ελληνικά Τρόφιμα και Ποτά για τα εστιατόρια τους, για την πορεία προς την επιτυχία τους, ενώ τόνισαν την ανάγκη για ποιοτικά προϊόντα, συνέπεια στην παραγωγή και την παράδοση, καλή τιμή και σωστή συσκευασία.\nΑριστερά: Ο Πρόεδρος του ΣΕΒΕ κ. Γιώργος Κωνσταντόπουλος βράβευσε τον κ. Ανδρέα Μαυρομάτη. Δεξιά: Ο πρόεδρος του ΟΚΑΑ κ. Μιχάλης Μυτιληνάκης βράβευσε τον κ. Γιάννη Φιλιππίδη\nΗ εκδήλωση ολοκληρώθηκε με τις βραβεύσεις των τιμώμενων προσώπων, ως πρεσβευτές της Ελληνικής Γαστρονομίας. Ο Υπουργός Αγροτικής Ανάπτυξης και Τροφίμων κ. Σταύρος Αραχωβίτης βράβευσε τον κ. Νικ Λιβανό, ο Πρόεδρος του Συνδέσμου Εξαγωγέων κ. Γιώργος Κωνσταντόπουλος βράβευσε τον κ. Ανδρέα Μαυρομάτη, ο πρόεδρος της Forum A.E βράβευσε τον κ. Κωνσταντίνο Ερίνκογλου, ο πρόεδρος του Συνδέσμου Εμπόρων Κεντρικής Λαχαναγοράς κ. Μιχάλης Μυτιληνάκης βράβευσε τον κ. Γιάννη Φιλιππίδη, και ο Αντιπρόεδρος της Forum κ. Θανάσης Γιαλούρης βράβευσε τις κυρίες Μαρία Νικολάου και Ντίνα Νικολάου.\nΑριστερά: Ο Αντιπρόεδρος της Forum κ. Θανάσης Γιαλούρης βράβευσε τις κ. Μαρία και Ντίνα Νικολάου. Δεξιά: Η κ. Νανά Δαρειώτη παρουσίασε αυτή την ιδιαίτερη εκδήλωση


Συμφωνία της P&G για τη μεταφορά των προϊόντων της μέσω του δικτύου της ΤΡΑΙΝΟΣΕ - Fpress.gr\nΣυμφωνία της P&G για τη μεταφορά των προϊόντων της μέσω του δικτύου της ΤΡΑΙΝΟΣΕ\n27 Φεβ 2014 - 14:48\nΜε τον ελληνικό σιδηρόδρομο από την Αθήνα και τελικό προορισμό τα μεγάλα καταστήματα λιανικής της Θεσσαλονίκης θα ταξιδεύουν από σήμερα τα προϊόντα της P&G Ελλάδας, βάσει της συμφωνίας συνεργασίας που υπογράφηκε μεταξύ της P&G Ελλάδας και της ΤΡΑΙΝΟΣΕ.\nΣύμφωνα με σχετική ανακοίνωση της P&G, η εταιρεία εδώ και χρόνια ενισχύει τη χρήση τραίνων στις μεταφορές προς τις αγορές της Δυτικής Ευρώπης με στόχο όχι μόνο τη δημιουργία ενός πιο αποτελεσματικού και φιλικού για το περιβάλλον μοντέλου μεταφορών αλλά και τη δημιουργία μεγαλύτερης αξίας για τον καταναλωτή.\nΠοσοστό 28% των μεταφορών προϊόντων της P&G στη Δυτική Ευρώπη πραγματοποιούνται μέσω συνδυασμένων διαδρομών με σιδηροδρομικές ανταποκρίσεις επιτυγχάνοντας 70 εκατ. χλμ. λιγότερες οδικές μεταφορές και εξοικονόμηση 67 εκατ. τόνων διοξειδίου του άνθρακα (CO2).\nΣτην Ελλάδα, η συνεργασία αυτή εξασφαλίζει λιγότερα και φιλικότερα χιλιόμετρα λόγω της μείωσης των εκπομπών CO2 της εταιρείας κατά το ήμισυ σε σχέση με σήμερα, βελτιωμένες υπηρεσίες προς τους πελάτες και μείωση του κόστους μεταφοράς και συνεπώς περισσότερη αξία για τον Έλληνα καταναλωτή.\nΑνακοινώνοντας τη συνεργασία, ο πρόεδρος και διευθύνων σύμβουλος της ΤΡΑΙΝΟΣΕ Αθανάσιος Ζηλιασκόπουλος δήλωσε: «Τα στελέχη και οι εργαζόμενοι της ΤΡΑΙΝΟΣΕ κατέβαλαν σημαντικές προσπάθειες τα τελευταία χρόνια για να φτάσει η εταιρεία σήμερα να παρέχει αξιόπιστες και ανταγωνιστικές υπηρεσίες, όπως το ημερήσιο τρένο Αθήνα- Θεσσαλονίκη. Καλωσορίζουμε σήμερα την P&G, μια μεγάλη πολυεθνική εταιρεία η οποία εμπιστεύεται τα προϊόντα της για τη μεταφορά στο εσωτερικό της χώρας με το τραίνο, ένα μέσο που είναι και οικονομικό και αξιόπιστο και οικολογικό».\nΕξάλλου, ο Ρόμπερτ Βαν Παπελένταμ (Robert van Pappelendam), γενικός διευθυντής της P&G Ελλάδας, επισήμανε: «Στην P&G η βιώσιμη ανάπτυξη αγγίζει και τα προϊόντα μας, όταν για παράδειγμα δημιουργούμε ένα απορρυπαντικό που καθαρίζει στους 30 βαθμούς ή μειώνουμε τον όγκο των συσκευασιών τους χρησιμοποιώντας παράλληλα ανακυκλώσιμα υλικά αλλά και τον τρόπο που παράγουμε και μεταφέρουμε τα προϊόντα αυτά. Είμαστε ιδιαίτερα χαρούμενοι που μέσα από αυτή την πρωτοβουλία κάνουμε το σωστό για το περιβάλλον προσφέροντας την ίδια στιγμή καλύτερες υπηρεσίες και αξία στον καταναλωτή και συμβάλλοντας στην ανάπτυξη της τοπικής Κοινωνίας».\nΟΑΕΔ: Έως αύριο Τρίτη (30/11) οι αιτήσεις για το ειδικό εποχικό βοήθημα - Ποιοι είναι δικαιούχοι


Σαν σήμερα 19 Ιουνίου Archives - Ατέχνως\nΒρίσκεστε:Ατέχνως»Δημοσιεύσεις με Ετικέτα "Σαν σήμερα 19 Ιουνίου"\nΠεριήγηση: Σαν σήμερα 19 Ιουνίου\nΙούν 19, 2020 Σαν σήμερα 19 Ιουνίου – Μια ματιά στην ιστορία του τόπου και του κόσμου\nΣαν σήμερα 19 Ιουνίου – Μια ματιά στην ιστορία του τόπου και του κόσμου. Γεγονότα και πρόσωπα που έμειναν στην ιστορία…\n19-Ιουν-1953: Το ζεύγος Τζούλιους και Έθελ Ρόζενμπεργκ –θύματα του μακαρθισμού στις ΗΠΑ- εκτελούνται στην ηλεκτρική καρέκλα, κατηγορούμενοι για κατασκοπία υπέρ…\nΙούν 19, 2019 Σαν σήμερα 19 Ιουνίου – Γεγονότα και πρόσωπα που έμειναν στην ιστορία και δεν πρέπει να ξεχάσουμε\n240 π.Χ. Ο Ερατοσθένης υπολογίζει την περίμετρο της Γης. 1374 Πέθανε ο Φραντσέσκο Πετράρκα, εθνικός ποιητής της Ιταλίας, γνωστότερος στην Ελλάδα…\nΙούν 19, 2018 Μπλες Πασκάλ\nΣτις 19 Ιουνίου 1623 γεννιέται ο Μπλες Πασκάλ. Γάλλος μαθηματικός, φυσικός, θρησκευτικός φιλόσοφος και συγγραφέας. Ο Μπλεζ Πασκάλ ήταν έναν…\nΙούν 19, 2018 Σαν σήμερα 19 Ιουνίου\nΓράφει ο Ηρακλής Κακαβάνης // Ο Στρατής Μυριβήλης (1892-1969) εμφανίστηκε ουσιαστικά στα ελληνικά Γράμματα με ένα από τα καλύτερα έργα…\nΙούν 19, 2017 Σαν σήμερα 19 Ιουνίου\n240 π.Χ. Ο Ερατοσθένης υπολογίζει την περίμετρο της Γης. 1623 Γεννιέται ο Γάλλος φυσικομαθηματικός και φιλόσοφος Μπλεζ Πασκάλ. 1806 Πεθαίνει ο κληρικός Ευγένιος…


Απασχολεί και ο Μποσέλι!\nΑρχική σελίδαΠοδόσφαιροΑπασχολεί και ο Μποσέλι!\nGiannis M Ιουνίου 20, 2022\nΈνα νέο όνομα βγήκε στην δημοσιότητα, μέσω της Sportime, για τους εξτρέμ που έχει στα ραντάρ του ο ΠΑΟΚ.\nΠρόκειται για τον Χουάν Μανουέλ Μποσέλι ο οποίος ανήκει στην Ντιφενσόρ και την περασμένη σεζόν αγωνίστηκε ως δανεικός στην Τοντέλα. Με τη φανέλα μάλιστα της Πορτογαλικής ομάδας που τη φετινή χρονιά αγωνιζόταν στη Liga Portugal, είχε μια γεμάτη σε εμφανίσεις σεζόν, όπου σε 27 αναμετρήσεις για όλες τις διοργανώσεις σημείωσε 8 γκολ.\nΟ Μποσέλι είναι γεννημένος στις 9 Νοεμβρίου του 1999 και στα 22 του χρόνια κατάφερε να συγκεντρώσει πάνω του πολλά βλέμματα με τις εμφανίσεις του στη Πορτογαλία.\nΟ Ουρουγουανός αριστεροπόδαρος εξτρέμ με Ιταλικό διαβατήριο (!) έχει την ευχέρεια να αγωνίζεται σε όλες τις θέσεις πίσω από τον επιθετικό και από το 2017 είναι διεθνής με τις μικρότερες ομάδες της Εθνικής Ουρουγουάης ενώ στη πατρίδα του θεωρείται από τα μεγαλύτερα project.\nΟ υποβιβασμός όμως της Τοντέλα στη δεύτερη κατηγορία του Πορτογαλικού ποδοσφαίρου ανατρέπει ορισμένα δεδομένα για το ήδη υπάρχον deal της με την Ντιφενσόρ για τον δανεισμό του παίκτη μέχρι το καλοκαίρι του 2023 και φέρνει τον Χουάν Μανουέλ Μποσέλι ένα βήμα πριν την αποχώρηση.\nΑκόμη, αξίζει να σημειωθεί πως ο ύψους 1.74 μέτρα, Μποσέλι βρίσκεται κάτω από την ίδια μανατζερική στέγη με τον Νικολάς Κουαλιάτα που αποτέλεσε την πρώτη μεταγραφική κίνηση του δικεφάλου κατά την καλοκαιρινή μεταγραφική περίοδο.\nΤο μόνο σίγουρο είναι πως ο Μπότο στην λίστα του για τους παίκτες στα φτερά έχει δεκάδες παίκτες και έχει γίνει προεργασία και για την περίπτωση του Ουρουγουανού. Το αν τα σενάρια ισχύουν δεν αμφισβητείται, ωστόσο το αν ο ΠΑΟΚ θελήσει να προχωρήσει την υπόθεση του θα φανεί τις επόμενες ημέρες.


“Αν αργήσω, κοιμήσου…” στο Θέατρο 104 | 10 Οκτωβρίου – 13 Δεκεμβρίου 2011 | Δευτέρα – Τρίτη, 21:30 – CAMERA STYLO\nΤρία αγόρια και τρία κορίτσια μάς διηγούνται τις ιστορίες τους με πυρήνα τον έρωτα, εκπληρωμένο ή ανεκπλήρωτο, με πολύ χιούμορ, τραγούδι και αναπόφευκτο προβληματισμό. Η παράσταση, με τη μουσική του Θέμη Καραμουρατίδη και τους στίχους του συγγραφέα και του συνθέτη, αποκτά ατμόσφαιρες άλλοτε επικίνδυνες, άλλοτε κωμικές, άλλοτε βαθιά συναισθηματικές.\nΜία πικρή επιθεώρηση τύπων ή ένα μιούζικαλ δωματίου – όπως και να προσπαθήσεις να το περιγράψεις, το «Αν αργήσω, κοιμήσου…» είναι ένα έργο που μας ταξιδεύει στο μαγικό κόσμο του έρωτα, τον τόσο γνωστό, τον πάντα άγνωστο…\nΠαίζουν: Αλεξάνδρα Αϊδίνη, Κωνσταντίνος Ασπιώτης, Χρήστος Γεωργαλής, Μίνως\nΘεοχάρης, Νάντια Κοντογεωργή, Ελευθερία Μπενοβία\nΘέατρο 104 των Εκδόσεων Καστανιώτη, Θεμιστοκλέους 104 & Καλλιδρομίου, Αθήνα\n10 Οκτωβρίου – 13 Δεκεμβρίου 2011 * Δευτέρα – Τρίτη, 21:30\nPosted in ΘΕΑΤΡΟ,ΠΟΛΙΤΙΣΤΙΚΗ ΑΤΖΕΝΤΑ,ΠΟΛΙΤΙΣΤΙΚΗ ΕΝΗΜΕΡΩΣΗTagged ΑΚΗΣ ΔΗΜΟΥ,ΘΕΑΤΡΙΚΕΣ ΠΑΡΑΣΤΑΣΕΙΣ 2011-2012,ΘΕΑΤΡΟ 104,ΚΩΝΣΤΑΝΤΙΝΟΣ ΑΣΠΙΩΤΗΣ,ΜΙΝΩΣ ΘΕΟΧΑΡΗΣBookmark the permalink.\nMeasaf 2011: Συνάντηση Νέων Καλλιτεχνών και Σύγχρονης Τέχνης των χωρών της Μέσης Ανατολής | Παράλληλες Εκδηλώσεις: Προβολές Ταινιών μικρού μήκους-Εκθέσεις Σύγχρονης Τέχνης | είσοδος ελεύθερη


Συναγερμός στο Οντάριο για “περιστατικό” σε σταθμό πυρηνικής ενέργειας | The Indicator\nΣυναγερμός στο Οντάριο για “περιστατικό” σε σταθμό πυρηνικής ενέργειας\n12 Ιανουαρίου 2020 • Ώρα δημοσίευσης: 3:03 μμ\nΤην άμεση κινητοποίηση των αρχών της επαρχίας του Οντάριο έχει προκαλέσει “περιστατικό” στον σταθμό πυρηνικής ενέργειας Pickering, κοντά στην καναδική πόλη του Τορόντο, σύμφωνα με το Reuters.\nΑν και, όπως ανακοίνωσαν οι αρχές, δεν έχει καταγραφεί ένδειξη αφύσικης έκλυσης ραδιενέργειας, αποφάσισαν προληπτικά να ενημερώσουν μέσω γραπτών μηνυμάτων σε κινητά τηλέφωνα τους κατοίκους.\nΚαναδάςσταθμός πυρηνικής ενέργειαςσυναγερμός


Μια εξυπνότερη Ευρώπη, μέσω της προώθησης του καινοτόμου και έξυπνου οικονομικού μετασχηματισμού.\nΜια πιο πράσινη Ευρώπη, με χαμηλές εκπομπές άνθρακα μέσω της προώθησης της μετάβασης σε καθαρές μορφές ενέργειας, των πράσινων και μπλε επενδύσεων, της κυκλικής οικονομίας, της προσαρμογής στην κλιματική αλλαγή, της πρόληψης και της διαχείρισης κινδύνων.\nΜια πιο διασυνδεδεμένη Ευρώπη, μέσω της ενίσχυσης της κινητικότητας και των περιφερειακών διασυνδέσεων.\nΜια πιο κοινωνική Ευρώπη, μέσω της υλοποίησης του ευρωπαϊκού πυλώνα κοινωνικών δικαιωμάτων.\nΗ τοποθέτηση του Περιφερειάρχη Νεκτάριου Φαρμάκη στη συνάντηση εργασίας για τον σχεδιασμό της πρότασης της ΠΔΕ για την Προγραμματική Περίοδο 2021-2027, στο σύνδεσμο: https://youtu.be/ksQAxJFZTEw\nΠρογραμματική περίοδο 20212027


Ethiopia Motherland Adola από τα Coffee Island - kmag\nwritten by The K-magazine 01/10/2020\nΠριν από περίπου ένα χρόνο ξεκίνησε ένα μοναδικό, γευστικό, ταξίδι στην πατρίδα του καφέ, την Αιθιοπία. Τέσσερα Limited Edition Microfarm Projects με ιδιαίτερες, σπάνιες, γεύσεις και ξεχωριστά αρώματα. Το καθένα με τη δική του ιστορία των ανθρώπων που τους καλλιέργησαν και τους φρόντισαν, μας μετέφεραν νοερά στην Ethiopia Motherland. Αυτό το υπέροχο αφιέρωμα ολοκληρώνεται μια ημέρα ορόσημο για τον κόσμο του καφέ. Με μία μοναδική εμπειρία γεύσης που δε θα ξαναϋπάρξει, τον Ethiopia Adola.\nΝότες λικέρ βύσσινου, μαρμελάδα πεπόνι & σιρόπι σοκολάτας είναι τα χαρακτηριστικά που συνθέτουν το γευστικό προφίλ του. Οφείλεται σε ένα επιπλέον στάδιο που προηγείται της ξηρής επεξεργασίας, και βασίζεται σε ημι-αναερόβια ζύμωση. Η επεξεργασία αυτή εφαρμόζεται σε πολύ μικρές ποσότητες καφέ, είναι αρκετά απαιτητική σε φροντίδα και χρονοβόρα.\nΣτον Adola οι μικροκαλλιεργητές κάνουν κάτι ξεχωριστό και καινοτόμο\nΣτα 2.251 μέτρα υψόμετρο, αρχικά, μαζεύουν τα κεράσια του καφέ από τα καφεόδεντρα, με ιδιαίτερη προσοχή. Επιλέγουν μόνο τα ώριμα και τα τοποθετούν απευθείας σε ειδικά σακιά, πάνω σε αφρικάνικα κρεβάτια, όπου παραμένουν για 6 ημέρες. Μέσα στα σακιά, λόγω των συνθηκών, επιτρέπεται η επιτάχυνση πολύπλοκων αντιδράσεων ημί-αναερόβιας ζύμωσης. Η πορεία της ζύμωσης παρακολουθείται στενά. Μετά την ολοκλήρωσης της, ακολουθεί η ξηρή επεξεργασία των κερασιών του καφέ. Εν συνεχεία, τα κεράσια απλώνονται πάνω στα αφρικάνικα κρεβάτια όπου παραμένουν σκεπασμένα για 2 εβδομάδες. Σε όλη τη διάρκεια, τα ξεσκεπάζουν νωρίς το πρωί και το απόγευμα. Τότε η θερμοκρασία είναι η ιδανική για την επίτευξη μιας αργής διαδικασίας ζύμωσης, ενώ παράλληλα σε τακτά χρονικά διαστήματα αναποδογυρίζουν τα κεράσια για ομοιόμορφο αποτέλεσμα.\nΛατρεύεις τον espresso; 5 οφέλη που δεν γνώριζες ότι προσφέρει στην υγεία σου\nΕσείς πότε θα πάτε στο Taste Garden του...